**Saksdokument til ATM-utvalgsmøte nr. 1 - 2019**

**Møtetid: Fredag 15. februar 2018 kl. 10:30 – 13:00
Sted: Rådhuset, Nedre Eiker kommune, Mjøndalen**

Foreløpig forslag til dagsorden:

**Sak 01/19 Referat
Sak 02/19 Buskerudbypakke 2 - KS2, byvekstavtale og videre arbeid
Sak 03/19 Handlingsprogram 2019-23 til Felles sykkelplan Buskerudbyen
Sak 04/19 Handlingsplan for Buskerudbypakke1 2018-19 med tiltaksplan 2019
Sak 05/19 Rapportering belønningsmidler 2014-17 og 2018
Sak 06/19 Kommunikasjon
Sak 07/19 Kongsbergs videre deltakelse i Buskerudbysamarbeidet
Sak 08/19 Skisse opplegg for bynettverk
Sak 09/19 Budsjett samarbeidsmidler 2019
Sak 10/19 Møteplan Buskerudbysamarbeidet 2019
Sak 11/19 Plan for Buskerudbysamarbeidet første halvår 2019
Sak 12/19 Status
Sak 13/19 Eventuelt

Vedlegg**
1. Referat fra møte i ATM-utvalget 21. september 2018
2. Notat av 11.9.2018 Grunnlag og forberedelser for byvekstavtale
3. Detaljert tiltaksliste Buskerudbypakke2 2018
4. Kopi av brev fra SD til transportetatene om NTP 2022 – 2033: Oppdrag 1

**Separate vedlegg**1. Forslag til revidert Handlingsprogram 2019-23 til Felles sykkelplan for Buskerudbyen
2. Forslag til revidert handlingsplan Buskerudbypakke1/belønningsmidler 2018-19 med
 tiltaksplan 2019
3. Tilleggsrapportering Buskerudbypakke1/belønningsmidler 2014\_2017 til SD

Buskerudbyen, 04.02.2019

**Roger Ryberg Trude Andresen
Leder av ATM-utvalget Leder adm. styringsgruppeSak 01/19 Referat fra forrige møte**Referat fra møte i ATM-utvalget 21. september 2018.følger som vedlegg 1. ***Forslag til konklusjon:*** *Referatet godkjennes*
**Sak 02/19** **Buskerudbypakke 2 - KS2, byvekstavtale og videre arbeid

Hensikt med saken**Drøfte grunnlag og videre prosess for KS2, byvekstavtale og hovedoppgaver i arbeidet med Buskerudbypakke 2 i 2019.

**Bakgrunn**

I administrativ styringsgruppes møte 01.02. ble følgende vedtatt:

*“I det videre arbeidet med BBP2 igangsettes det snarlig et arbeid med å konkretisere og detaljere ut porteføljen for det enkelte tiltaksområdet, samt avklare ansvarsforhold. Det lages et utredningsprogram med planprogram som grunnlag for handlingsplan 2020-2025.*

*Administrativ styringsgruppe anbefaler overfor ATM-utvalget at det jobbes videre med forberedelser til forhandlinger om byvekstavtale som omtalt i saken og i henhold til eventuelle føringer gitt i møtet.”*

I tillegg til ny Holmenbru inngår Tilfartsveg vest del 1 i KS2, og leder av ATM-utvalget sendte 15.11.2018 brev til Samferdselsdepartementet (SD) med anmodning om snarlig oppstart av forhandlinger om byvekstavtale. Det er ikke mottatt dato for oppstartmøte fra SD.

I Fagrådet 17.01.19 ble det gitt utrykk for at det var betryggende å høre KS2-prosessen er i rute. Det ble understreket at det viktigste er å få stortingsbehandling før sommeren. I tillegg ble det påpekt at det er viktig å sikre belønningsmidler også i 2020, dersom byvekstforhandlinger ikke kommer i gang høsten 2019. Fagrådet konkluderte med at det bør utarbeides notater som forberedelser til byvekstavtale som beskrevet i saken.

Fagrådet pekte også på viktigheten av å jobbe systematisk med planlegging av tiltak nå, slik at man har tiltak klare for gjennomføring når BBP2 skal gjennomføres. Det er viktig å tilpasse Buskerudbysamarbeidets arbeid til i større grad å bli en gjennomføringsorganisasjon. Det blir viktig å konkretisere og detaljere ut porteføljen for det enkelte tiltaksområdet og avklare ansvarsforhold. Det bør lages planprogram for det enkelte tiltaksområde.

**Ekstern kvalitetssikring (KS2)**Statens vegvesen oversendte formelt dokumentasjon for BBP2 med de to store vegprosjektene (ny Holmenbru og Tilfartsveg vest del 1) den 02.11. til SD. Den 10.12. ble det gjennomført oppstartsmøte for KS2 i SD.

I etterkant av møtet har Statens vegvesen fulgt opp saken, og understreket behovet for framdrift.

Statens vegvesen Region sør har utarbeidet et prop. utkast som ble oversendt til Vegdirektoratet for kvalitetssikring i månedsskiftet januar/februar. Det legges opp til å sende proposisjonstekst fra VD til SD innen 1. mars, slik at det skal være mulig å rekke stortingsbehandling før sommeren.

Statens vegvesen er i rute med detaljplanlegging av bomsystemet i forhold til behandling av stortingsproposisjon våren 2019. Det er ikke avdekket behov for reguleringsplanarbeid, og nødvendige avklaringer knyttet til stortingsproposisjon er gjort.

**Forberedelser til forhandlinger om byvekstavtaler**Føringene og aktuelle tiltak er beskrevet i notat til ATM-rådsmøte 17. september i vedlegg 2. Notatet som er utarbeidet og behandlet i Buskerudbyens organer utgjør et godt utgangspunkt for videre arbeid. Det jobbes videre med forberedelser til forhandlinger om byvekstavtale i henhold til saksfremstillingen i forrige adm. Styringsgruppemøte.

**Videre arbeid med Buskerudbypakke2**

Det tas utgangspunkt i første 6-årsperiode av vedtatt Buskerudbypakke 2 portefølje:

Det er avgjørende å komme raskt i gang med å konkretise, detaljere ut og ansvarssette tiltakene knyttet til store prosjekter og tiltaksområdene:

1. To store vegprosjekter: Ny Holmenbru og Tilfartsveg vest del 1 som nå er til ekstern kvalitetssikring (KS2) i SD/FIN.
2. Andre større enkelttiltak**:** Bj Bjørnsonsgt, bidrag til Baker Thoens allé, Rosenkrantzgt, ny Landfalløybru og ny Svelvikvei
3. Kollektivtrafikk infrastruktur med bussprioritering
4. Sykkel infrastruktur og drift
5. Tiltak for gåing
6. Pendler- og innfartsparkering
7. Kollektivnutepunktutvikling
8. Busstilbud (frekvens, utvidet driftsdøgn, helgetilbud, innfasing, billettpriser, felles billettlordning med NSB)
9. ITS/ny teknologi

Det er i tillegg viktig å allerede nå skaffe en best mulig oversikt over rammebetingelser knyttet til den krevende utbyggingsperioden 2020-2025. I denne perioden vil det foregå tre store prosesser som griper inn i hverandre og gjør gode forberedelser i perioden 2019-2020 spesielt viktig:

* Gjennomføring BBP2/byvekstavtale (5 mrd) inkl ny Holmenbru (2021-2023) og Tilfartsveg vest del 1 (2022-2024).
* Inter City utbygging (10 mrd) inkl ny Gulskogen stasjon (åpner 2024) og ny Bybru (2022-2025).
* Nytt sykehus (8 mrd) åpner 2025 med mål om miljøvennlig transport for ansatte, besøkende og pasienter.

Videre må det jobbes med å avklare ressursbehov og organiseringen av arbeidet med BBP2-porteføljen. Det må også startes opp forberedende arbeid for felles handlingsplan for første fireårsperiode (2020-2023) som utformes endelig og vil kunne behandles politisk høsten 2019/våren 2020. Som en del av dette arbeidet bør det lages et system for porteføljestyring basert på erfaringer fra andre bypakker.

***Forslag til konklusjon:*** *ATM-utvalget forutsetter at det i det videre arbeidet med BBP2 snarlig igangsettes et arbeid med å konkretisere og detaljere ut porteføljen for det enkelte tiltaksområdet, samt avklare ansvarsforhold. Det lages et utredningsprogram med planprogram som grunnlag for handlingsplan 2020-2025.*

*Det jobbes videre med forberedelser til forhandlinger om byvekstavtale.”*

 **Sak 03/19 Handlingsprogram 2019-23 til Felles sykkelplan Buskerudbyen**

**Hensikt med saken**
Legge frem forslag til revidert Handlingsprogram 2019-23 til Felles sykkelplan for Buskerudbyen. Ta stilling til prioritering av belønningsmidler for 2018 og 2019 til strekningsvise infrastrukturtiltak sykkel.

Redegjøre for videre arbeid med en portefølje av sykkeltiltak i første 4-årsperiode av Buskerudbypakke 2 samt forberedelser til byvekstavtaleforhandlinger med aktuelle sykkeltiltak på kort sikt (4-6 år) som kan finansieres med statlige midler.

**Bakgrunn**De senere årene har plangrunnlaget for aktuelle sykkeltiltak i Buskerudbyen blitt betraktelig bedre, både gjennom lokale sykkelplaner i kommunene og gjennom plandokumenter utarbeidet i samarbeid i Buskerudbyen. Dette gjelder særlig:

* Felles sykkelplan for Buskerudbyen (2016),
* Handlingsprogram 2018-23 for Felles sykkelplan for Buskerudbyen (2017)
* Statens vegvesen sin utredning om Regionale sykkelruter nord og sør for Drammenselva (2018)

Handlingsprogram til Felles sykkelplan for Buskerudbyen skal revideres årlig, dvs gjeldende handlingsprogram for 2018-23, blir nå revidert til å gjelde for perioden 2019-23.

Belønningsmidler, men også fylkeskommunale og kommunale midler har bidratt til at strakstiltak, utredninger og reguleringsplanarbeid for sykkelinfrastruktur har blitt gjennomført det siste året. Dette har vært viktig for å få økt planberedskap frem mot iverksetting av Buskerudbypakke 2 i 2020. Da vil tilgjengelige midler til sykkeltiltak bli vesentlig styrket. En byvekstavtale vil kunne ytterligere styrke finansieringsgrunnlaget for sykkeltiltak. Vesentlige riksvegmidler til sykkeltiltak i Buskerudbyen vil først og fremst bli tilgjengelig gjennom en byvekstavtale.

Felles sykkelplan for Buskerudbyen omfatter kun det regionale sykkelvegnettet. Det finnes i tillegg et omfattende lokalt sykkelvegnett. En oppdatering av handlingsprogrammet til Felles sykkelplan for Buskerudbyen vil derfor ikke omhandle den samlende innsatsen for sykkelinfrastruktur i Buskerudbyen.

**Forslag til revidert Handlingsprogram 2019-23 til Felles sykkelplan for Buskerudbyen**Gjeldende handlingsprogram (2018-23) har mange tiltaksområder. Handlingsprogrammet inneholder:

Overordnede handlingspunkter:

* A Ivareta sykkel i alle deler av plansystemet
* B Bygge fremtidens sykkelvegnett
* C Forbedre reisen fra dør til dør
* D Stimulere til en bred sykkelkultur.
* E Oversikt over finansiering av tiltak

Handlingsprogram 2019-23 er nå revidert og vedlagt saken. Endringene i forhold til tidligere handlingsprogram gjelder:

* Tidshorisont 2019-23 (mot tidligere 2018-23)
* Justering og oppdatering av tekst for alle handlingspunkter (både innhold, ansvarlig for gjennomføring, tidshorisont og kostnad/finansiering av tiltak)
* Oppdatering av ulike finansieringskilder for sykkeltiltak i perioden 2019-23 (mot tidligere 2018-23)
* Prioriterte infrastrukturtiltak (HS10) tas ut av handlingsprogrammet.

 **Videre arbeid med infrastruktur sykkel**Fagrådet påpekte at det er viktig nå å få opp en plan for sykkeltiltakene i første fireårsperiode av BBP2, og med en planleggingshorisont for seks år. Slik at en ikke kommer på etterskudd med gjennomføring når fireårsperioden er ferdig. Et detaljert forslag om gjennomføring av sykkeltiltak i 6-årsperioden 2020-2025, samt ansvarsforhold, presenteres til neste møte i fagrådet.

I tillegg til prioritering av belønningsmidlene avsatt til hver kommune til planlegging og gjennomføring av infrastrukturtiltak som foreslått i denne saken ønsker fagrådet at det også settes opp en detaljert plan for belønningsmidlene som er avsatt til andre typer sykkel-satsing. Her må også oppgavene ansvarssettes slik at alle vet hva de har ansvar for.

Fagrådet drøftet også organisering av arbeidet med infrastrukturtiltak sykkel i sitt møte 17. januar 2019. Fagrådet ga uttrykk for at hele Buskerudbysamarbeidet nå må rigges som en gjennomføringsorganisasjon for Buskerudbypakke 2. Det foreslås derfor ikke å etablere en egen organisasjon for infrastrukturtiltak sykkel nå.

**Prioritering av belønningsmidler til infrastrukturtiltak sykkel (2018- og 2019-midler).**Høsten 2018 har det blitt gjennomført en prosess hvor omfanget av belønningsmidler tilgjengelige for sykkeltiltak har blitt avklart gjennom behandling i Buskerudbyens organer. Videre har det vært gjennomført en prosess for å få innspill til aktuelle sykkeltiltak som hver av kommunene og Buskerud fylkeskommune / Statens vegvesen ønsker å prioritere på kort sikt. Dette har medført følgende forslag til anvendelse av belønningsmidler (2018- og 2019-midler) til infrastrukturtiltak sykkel:



Noen av kommunene har ønsket å prioritere tiltak langs fylkeskommunale veier og riksveier. For de veiene dette gjelder vil det bli inngått gjennomføringsavtale med Buskerud fylkeskommune og Statens Vegvesen.

Administrativ styringsgruppe behandlet saken i møte 1. februar 2019.

 ***Forslag til*** ***konklusjon:***

1. *Forslag til revidert Handlingsprogram 2019-23 til Felles sykkelplan for Buskerudbyen anbefales.*
2. *Forslag til anvendelse av belønningsmidler (2018- og 2019-midler) til sykkeltiltak vedtas*
3. *Det utarbeides en samlet plan for bruk av midler innenfor tiltaksområde 3 sykkel – også for andre tiltak enn planleggingsmidler og infrastrukturtiltak.*
4. *Arbeid med et handlingsprogram for infrastrukturtiltak sykkel i BBP2 må komme i gang raskt og organisering av arbeidet må tilpasses resten av organiseringen for gjennomføring av BBP2*

**Sak 04/19 Handlingsplan for Buskerudbypakke1 2018-2019 med tiltaksplan 2019

Hensikt med saken**Vedta fordeling av midler i tiltaksplan 2019 for belønningsordningen/ Buskerudbypakke1. Tiltaksplan 2019 prioriterer bruken og legger opp til gjennomføring av tiltak for i alt 80 millioner i tråd med belønningsavtalen for 2018-19. I tillegg foreslås det å tilføre tiltaksplan 2019 ca. kr 4,9 mill. fra ubrukte midler fra tidligere belønningsavtale.

**Prosess handlingsplan 2018-19 og tiltaksplan 2019**ATM-utvalget vedtok 22. juni 2018 handlingsplan Buskerudby1 2018-19 med tiltaksplan 2019. Denne planen ligger til grunn for tiltaksplan 2019 som er siste året i avtaleperioden for belønningsordningen 2018-19.

Høsten 2018 er det foretatt endringer som har konsekvenser for handlingsplanen og forslag til tiltaksplan 2019:

Adm. styringsgruppe har i møte 9. november 2018 etter fullmakt fra ATM-utvalget, foretatt følgende omdisponeringer som gjelder handlingsplan 2018-19:
*2018-1.1.10 Opptrapping mot busstilbud i BBP2 - 300.000*

*2018-2.1.1 Planlegging av infrastrukturtiltak buss for BBP2 -1.000.000*

*2018-2.2.5 Knutepunktutvikling Mjøndalen stasjon Nedre Eiker - 1.000.000*

*2018-2.2.9 Utredning – Holdeplass-standard utenom de fem pr - 500.000*

*2018-3.1.1 Planlegging og sykkeltiltak på fylkesveg - 2.200.000*

*2018-3.2.2 Oppgradering etter sykkelveiinspeksjon - 500.000*

*2018-4.1.1Drammen parkeringspolitikk - 300.000*

*2018-5.1.1 Revidering av handlingsprogram ATP -100.000*

*2018-5.3.3 Innbyggerundersøkelse - 500.000*

*2018-5.2.1.2 Planlegging tilfartsveg vest del 2/Kon + 1.400.000*

*2018-5.2.1.3 Detaljplan bommer+KS2 SVV + 5.000.000*

**Handlingsplan 2018-19 med tiltaksplan 2019**80 mill. kr er avsatt i statsbudsjettet for tiltak 2019 til Buskerudbyen under forutsetning av at partnerne i Buskerudbysamarbeidet leverer og følger opp med resultater i 2018. Endelig tildeling for 2019 er p.t. ikke mottatt fra Samferdselsdepartementet, men ATM-utvalget har i møte 17. oktober 2014 gjort vedtak om at årlig tiltaksplan vedtas i januar/februar slik at iverksetting av tiltakene kan starte opp tidligst mulig på året.

I belønningsavtalen med Samferdselsdepartementet heter det i pkt. 4 at “*Byområdets søknad om belønningstilskudd datert 28.2.2018 danner utgangspunkt for denne avtalen. Innenfor det formål, de mål og årlige tilskudd som fremgår av denne avtalen. Kan den tilhørende tiltaksplanen (innsatsområder) revideres årlig uten at dette vil endre rammene for årlige tilskudd, såfremt revidert tiltaksplan er tilpasset avtalens forutsetninger om måloppnåelse, jf. pkt.3. Revidert tiltaksplan skal senest foreligge samtidig med anmodning om utbetaling av årlige tilskudd.”*

Handlingsplanen 2018-19 ble utarbeidet for begge årene med belønningstilskudd for å gi oversikt og forutsigbarhet i planleggingen. Alle belønningsmidler er fordelt. Det vil si at hvis nye prosjekter skal prioriteres inn, må andre prosjekter prioriteres ut. Dersom det tilføres ytterligere midler i belønningsavtalen må dette tilpasses inn i prosessen med revidering av BBP1 handlingsplan for 2018-19.

Tabellen under tar utgangspunkt i handlingsplanen slik den ble vedtatt av ATM-utvalget 22.06.2018 og viser rammene i forslag til tiltaksplan 2019 samt tilførsel av overførte ubrukte midler fra belønningsavtaleperioden 2014-17:

|  |  |  |
| --- | --- | --- |
| Resterende Buskerudbypakke1 -midler fordelt på tiltaksområder og 2019. Beløp er i hele mill. kroner: | Rammer 2019 | Forslag tiltaksplan 2019 |
| 1. Forbedring av kollektivtilbudet | 36 000 | 36 000 |
| 2. Forbedring av infrastrukturen for kollektivtrafikken inklusiv knutepunkter og pendlerparkering | 11 200 | 15 250 |
| 3. Tiltak for syklende | 18 400 | 18 600 |
| 4. Tiltak for miljøvennlige reiser, attraktiv byutvikling og videreutvikling av parkeringspolitikken | 7 200 | 7 200 |
| 5. Arealutvikling, kunnskapsgrunnlag, kommunikasjon | 7 200 | 7 200 |
| Foreslått overført fra 2014\_17 | 4 941 |  |
| SUM | **84 941** | **84 250** |
| Udisponert  |  | **691** |
| SUM | **84 914** | 1. **41**
 |

I dialogmøter mellom partnerne og Buskerudbysekretariatet høsten 2019 er det i liten grad kommet forslag til endringer / innspill til revidering av handlingsplanen/tiltaksplan 2019. Følgende innspill er kommet:

* Drammen: Planleggingsmidler til innendørs sykkelparkering/mobilitetspunkt ved Drammen stasjon i tilknytning til ny bru.
* Sykkelgruppa: Pilot vinterdrift sykkel i Drammen
* Trafikkdatagruppa: Midler til oppsetting og drift av tellepunkter sykkel.
* Nedre Eiker: Til tiltak 2016-3.2.1 Gang- og sykkelvei/Vinnes (NE 2.1) var det bevilget 300.000,-. Det ble fakturert 19.599,- og resten omdisponert jan 2017 da det var liten utsikt for at tiltaket ville bli gjennomført i 2014-17 perioden. Nedre Eiker har nå bedt om kr 200.000,- slik at tiltaket kan gjennomføres i 2019.

Tiltaksplan 2019 opprettholdes slik som den ble vedtatt av ATM-utvalget i juni 2018 med i tillegg ca. 4,9 mill. kr som forutsettes overført fra tidligere belønningsavtale (2014-17) jf sak 4/19). Under oppsummeres kort forslag til disponering av de overførte midlene og fordeling av “potter” som fagrådet har foreslått fordeling av:

**Tiltaksområde 2 tilføres midler til følgende tiltak:**
2.3.6 Trygg sykkelparkering Mjøndalen stasjon NEK 2,9 mill. kr
Det er usikkert hva som blir kostnader med sykkelhotell ved Mjøndalen stasjon. Tilsvarende sykkelhotell ved Lier stasjon og Brakerøya stasjon har kommet på mellom 1 og 2 millioner noe avhengig av grunnarbeider og elektriske installasjoner.
2.3.7 Matebuss/trygg sykkelparkering Lierbyen – Lier stasjon LK/BFK 1,15 mill. kr. Kostnader med matebussen eller Brakar Flex som det kalles vil avhende av hvor mye den blir brukt.

**Tiltaksområde 3 sykkel**3.1.8 Nedre Eiker Gang- og sykkelveg Vinnes NEK 0,2 mill. kr.
Det vises ellers til sak 3/19 om hvilke sykkeltiltak som prioriteres i 2018 og 2019. Disse tiltakene er nå tatt inn i tiltaksplanen. Også fordelte midler til oppgradering etter sykkelveg-inspeksjoner er tatt inn i tiltaksplanen.

**Tiltaksområde 4 attraktiv byutvikling for raskere reiser, bedre miljø og smart transport.**
Midler til “Feie for egen dør” foreslås fordelt mellom kommunene og fylkeskommunen. Her har disse kommet med forslag til tiltak, og fagrådet foreslår at til sammen 3 mill. kr i 2018 og 2019 deles med 500.000 kr på hver av de fem kommunene og fylkeskommunen..

Under følger tabell som viser revidert handlingsplan 18/19 (tiltaksplan19) der de foreslåtte endringer og fordelinger er merket med rød skrift.

**Tiltaksplan 2019 Buskerudbypakke1 Avtalesum 80 mill. kr + 4,9 mill. kr overført fra handlingsplan 2014-17. Handlingsplan 2018/2019 – tiltaksplan 2019**

**Forslag handlingsplan 2018 og 2019**

|  |  |  |  |  |  |  |
| --- | --- | --- | --- | --- | --- | --- |
|  | **Gj.før.****ansv\***  | **Pro-sess** | **Kom-****mune** | **Veg-eier** | **2018****1000kr** | **2019** |
| **1 Forbedring av kollektivtilbudet** |  |  |  |  | **22700** |  **36000** |
| 1.1.1 Forsterket rutetilbud 2018 | **BFK**/Brakar |  |  |  | 10500 | 20000 |
| 1.1.10 Opptrapping mot busstilbud i BBP2 | **BFK**/Brakar |  |  |  | 6000 | 10800 |
| 1.2.1 Sanntidsinformasjon - stolper | **BFK**/Brakar |  |  |  | 1000 |  |
| 1.2.2 Drift mobilbillett | **BFK/**Brakar |  |  |  | 1200 | 1200 |
| 1.2.3 Driftsmidler til SIS og TID | **BFK**/Brakar |  |  |  | 3000 | 3000 |
| 1.2.4 Felles reiseplattform for grønne reiser | **BFK**/Felles |  |  |  | 1000 |  |
| 1.2.5 Detaljplanlegging av rutetilbud for BBP2 | **BFK**/Brakar |  |  |  |  | 1000 |
| **2. Forbedre infrastrukturen for kollektivtrafikken inklusiv knutepunkter og pendlerparkering** |  |  |  |  | **18500** | **15250** |
| 2.1.1 Planlegging av infrastrukturtiltak buss for BBP2Brakerøya – Bragernes – Rosenkrantzgt. – Vinnes – Mjøndalen | **BFK**/DRM/NEK/Brakar |  |  |  |  | 5000 |
| 2.1.2 Fremkommelighetstiltak Hans Hansens vei  | **BFK**/SVV |  |  |  | 1500 |  |
| 2.1.3 Fremkommelighetstiltak Fv28 / Fv 53 | **BFK**/SVV/NE |  |  |  |  | 1000 |
| 2.1.4 Planlegging trase for buss Gulskogen/Baker Thoens alle | **DR**/BFK |  |  |  | 1000 |  |
| 2.1.5 Fremkommelighetstiltak Klopptjerngata, Mjøndalen | **NEK**/BFK |  |  |  |  | 1000 |
| 2.2.1 Ladeinfrastruktur elbuss | **BFK/**Brakar |  |  |  | 7500 |  |
| 2.2.2 Kollektivknutepunkt Lier | **LK** |  |  |  |  | 500 |
| 2.2.3 Prosjektering Hokksund stasjon Haugveien – sentrum | **ØEK** |  |  |  | 1000 | 1000 |
| 2.2.4 Planlegging rundt kollektivknutepunkt Drammen | **DK** |  |  |  | 500 | 500 |
| 2.2.5 Knutepunktutvikling Mjøndalen stasjon | **NEK** |  |  |  |  |  |
| 2.2.6 Detaljplanlegging adkomst Vestfossen stasjon | **ØEK/**BFK/JD |  |  |  | 700 |  |
| 2.2.7 Kongsberg – bussholdeplass Hasbergtjerndalen | **KK/**BFK |  |  |  |  | 1000 |
| 2.2.8 Lehus Lyngås | **BFK** |  |  |  |  | 200 |
| 2.2.9 Utredning – Holdeplass-standard utenom de fem prioriterte strekningene | **BFK** |  |  |  |  | 1000 |
| 2.3.1 Innfartsparkering ved Nedre Eiker kirke  | **NEK** |  |  |  | 2800 |  |
| 2.3.2 Innfartsparkeringer Drammen | **DK** |  |  |  | 1000 |  |
| 2.3.3 Innfartsparkering Kongsberg | **KK** |  |  |  | 500 |  |
| 2.3.4 Innfartsparkering Lier | **LK** |  |  |  | 1000 |  |
| 2.3.5 Trygg sykkelparkering Vestfossen stasjon | **ØEK/**JB |  |  |  | 1000 |  |
| 2.3.6 Trygg sykkelparkering Mjøndalen stasjon | **NEK/**JB |  |  |  |  | 2900 |
| 2.3.7 Matebuss/trygg sykkelparkering Lierbyen – Lier stasjon | **LK/BFK** |  |  |  |  | 1150 |
| **3 Tiltak for syklende** |  |  |  |  | **22300** | **18600** |
| 3.1.1 Planlegging og sykkeltiltak på fylkesveg | **BFK**/SV |  |  |  |  |  |
| 3.1.1.1 Fv 36 Konnerudgata (Seterveien – Grønland). Forprosjekt | **BFK/**SVV |  |  |  |  | 2000 |
| 3.1.1.2 Fv 68 Jernbanegata og Møllergata, Vestfossen | **BFK/**SVV |  |  |  | 425 | 100 |
| 3.1.1.3 Fv 319 Skippergata, Drammen | **BFK/**SVV |  |  |  | 425 | 100 |
| 3.1.1.4 Fv 34 Austadveien, Drammen. Forprosjekt | **BFK/**SVV |  |  |  | 750 |  |
| 3.1.2 Forprosjekt sykkeltiltak Strømsø bru | **SVV** |  |  |  | 1200 |  |
| 3.1.3 Planlegging og sykkeltiltak Drammen | **DK** |  |  |  |  |  |
| 3.1.3.1 Nedre Strandgate | **DK** |  |  |  | 1000 | 500 |
| 3.1.3.2 Øvre Storgate, Øvre Torggate fra Øvre Sund bru til St. Olavs gt | **DK** |  |  |  | 1000 |  |
| 3.1.3.3 Grønland ved Papirbredden | **DK** |  |  |  | 100 |  |
| 3.1.3.4 Nedre Storgate eller Tomtegata | **DK** |  |  |  | 150 |  |
| 3.1.3.5 Hotvetveien | **DK** |  |  |  | 100 |  |
| 3.1.3.6 Henrik Ibsens gate | **DK** |  |  |  | 450 | 350 |
| 3.1.3.7 Betzy Kjelsbergs | **DK** |  |  |  | 150 |  |
| 3.1.3.8 Tillate sykling mot enveikjøring | **DK** |  |  |  | 150 |  |
| 3.1.3.9 Forkjørsregulering hovedsykkelveier | **DK** |  |  |  | 200 |  |
| 3.1.3.10 Tydeliggjøre vikepliktsforhold der sykkelvei krysser annen veg | **DK** |  |  |  |  | 150 |
| 3.1.3.11 Tamburgata utbedring dekke undergang | **DK** |  |  |  |  | 1000 |
| 3.1.3.12 Hermannstorffs gate | **DK** |  |  |  | 500 |  |
| 3.1.4 Planlegging og sykkeltiltak Øvre Eiker | **ØEK** |  |  |  |  |  |
| 3.1.4.1 RV 35 Mulighetsstudie Hokksund bru for gående og syklende | **ØEK/**SVV |  |  |  | 300 |  |
| 3.1.4.2 Semsveien videreføring av GSV – Jernabnekryssing - Torespæren | **ØEK** |  |  |  | 500 |  |
| 3.1.4.3 Drammensveien fra Vestfosselva – Loesmoen Idrettspark | **ØEK** |  |  |  | 2000 | 2000 |
| 3.1.5 Planlegging og sykkeltiltak Nedre Eiker kommune | **NEK** |  |  |  |  |  |
| 3.1.5.1 Hagatjernsveien gang-/sykkelvei vest mulig fortau øst | **NEK** |  |  |  | 1400 | 1000 |
| 3.1.5.2 Fv 53 Drammensveien fortau nord | **BFK/**NEK |  |  |  | 700 |  |
| 3.1.5.3 Fv 53 Nedbergkollveien gang- og sykkelvei syd | **BFK/**NEK |  |  |  | 700 |  |
| 3.1.6 Planlegging og sykkeltiltak Lier kommune | **LK** |  |  |  |  |  |
| 3.1.6.1 Strandbrua/Bruusgaardsv. fra Baches v til Terminalen. Forprosje | **LK** |  |  |  | 400 |  |
| 3.1.6.2 Lierstranda fra Strandbrua til Drammen grense. Forprosjekt | **LK** |  |  |  | 200 |  |
| 3.1.6.3 E 134 Ringeriksveien fra Kjellstadkrysset til Atmnannssvingen  | **SVV/**LK |  |  |  | 400 |  |
| 3.1.6.4 FV 21 Vestsideveien kryssing av Fv 285 Mulighetsstudie | **BKF/**LK |  |  |  | 400 | 1200 |
| 3.1.6.5 Sykkelveg på gamle jernbanelinja - asfaltering | **LK** |  |  |  | 1200 | 800 |
| 3.1.6.6 Sykkelskilting | **LK** |  |  |  | 200 |  |
| 3.1.7 Planlegging og sykkeltiltak Kongsberg kommune | **KK** |  |  |  | 2800 | 2000 |
| 3.2.1 Sykkelveiinspeksjoner (underganger) 200  | Felles**/Sekr** |  |  |  | 200 |  |
| 3.2.2 Oppgradering etter inspeksjoner |  |  |  |  |  |  |
| 3.2.2.1 Vedlikehold på fylkesveger | **BFK/**SVV |  |  |  | 500 | 500 |
| 3.2.2.2 Vedlikehold på veger i Drammen | **DK** |  |  |  | 300 | 300 |
| 3.2.2.3 Vedlikehold på veger i Øvre Eiker | **ØEK** |  |  |  | 300 | 300 |
| 3.2.2.4 Vedlikehold på veger i Nedre Eiker | **NEK** |  |  |  | 300 | 300 |
| 3.2.2.5 Vedlikehold på veger i Lier | **LK** |  |  |  | 300 | 300 |
| 3.2.2.6 Vedlikehold på veger i Kongsberg | **KK** |  |  |  | 300 | 300 |
| 3.3.1 Planlegging, koordinering og samordning sykkelsatsing  | Felles/**Sekr** |  |  |  | 1300 | 1500 |
| 3.3.2 Kampanjer og annen tilrettelegging | Felles/**Sekr** |  |  |  | 1000 | 1200 |
| 3.3.4 Aktiv på skoleveien og andre skolekampanjer | Felles/**Sekr** |  |  |  |  | 500 |
| 3.3.5 Elsykkelbiblioteket | Felles/Sekr |  |  |  |  | 1000 |
| **4 Attraktiv byutvikling for raskere reiser, bedre miljø og smart transport** |  |  |  |  | **6200** | **7200** |
| 4.1.1 Drammen: Videreutvikling av parkeringsteknologi og beboerpark. |  |  |  |  |  |  |
| 4.1.2 Kongsberg: Iverksetting av helhetlig parkeringsplan med publikumsvennlig parkeringsteknologi og beboerparkering | **KK** |  |  |  | 500 | 1000 |
| 4.1.3 Hokksund: Forbedret håndteringsregime for parkering i sentrum  | **ØEK** |  |  |  |  | 500 |
| 4.1.4 Mjøndalen: Forbedret håndteringsregime for parkering i sentrum | **NEK** |  |  |  |  | 700 |
| 4.1.5 Lier - Parkeringspolitikk | **LK** |  |  |  | 500 |  |
| 4.1.6 Oppdatering samordnet parkeringspolitikk Buskerudbyen | Felles/**Sekr** |  |  |  | 300 |  |
| 4.2.1 ReisSmart/ITS Bidra til effektive og miljøvennlige reisevalg  | Felles**/Sekr** |  |  |  | 900 |  |
| 4.2.2 Feie for egen dør. Effektive og miljøven. reisevalg for partnerne | Felles/**Sekr** |  |  |  |  |  |
| 4.2.2.1 Buskerud fylkeskommune | **BFK** |  |  |  | 500 |  |
| 4.2.2.2 Drammen kommune | **DK** |  |  |  | 500 |  |
| 4.2.2.3 Øvre Eiker kommune | **ØEK** |  |  |  |  | 500 |
| 4.2.2.4 Nedre Eiker kommune | **NEK** |  |  |  |  | 500 |
| 4.2.2.5 Lier kommune | **LK** |  |  |  |  | 500 |
| 4.2.2.6 Kongsberg kommune | **KK** |  |  |  |  | 500 |
| 4.2.3 Elektrisk bysykkelordning | BFK/**Brakar** |  |  |  | 3000 | 3000 |
| **5 Arealutvikling og fortetting, kunnskapsgrunnlag og kommunikasjon** |  |  |  |  | **16300** | **7200** |
| 5.1.1 Revidering og oppfølging av handlingsprogram ATP Buskerudbyen | Felles/**Sekr** |  |  |  | 500 | 200 |
| 5.1.2 Oppfølging felles gåstrategi | Felles/**Sekr** |  |  |  | 300 | 700 |
| 5.1.3 Revidering handlingsplan sykkel | Felles/**Sekr** |  |  |  | 300 |  |
| 5.2.1 Planlegging for BBP2 og planlegging/oppfølging BBP1  | Felles/**Sekr** |  |  |  | 3000 | 3000 |
| 5.2.1.1 Planlegging tilfartsveg vest del 1 | **BFK**/SVV |  |  |  | 4000 |  |
| 5.2.1.2 Planlegging tilfartsveg vest del2/Konnerudnedføring | **BFK**/SVV |  |  |  | 1400 |  |
| 5.2.1.3 Detaljplanlegging bomsnitt forberedelser KS2 | **SVV** |  |  |  | 5000 |  |
| 5.2.2 Kontinuerlig RVU | Felles/**Sekr** |  |  |  |  | 300 |
| 5.2.3 Byutredning trinn 2 | Felles/**Sekr** |  |  |  | 300 |  |
| 5.3.1 Løpende kommunikasjonsarbeid, planlegging og koordinering  | Felles/**Sekr** |  |  |  | 1000 | 1500 |
| 5.3.2Bygge kunnskap om Buskerudbyen/BBP2/kampanjer | Felles/**Sekr** |  |  |  | 500 | 1500 |
| 5.3.3.Innbyggerundersøkelser  | Felles/**Sekr** |  |  |  |  |  |
| **Sum totalt disponert** |  |  |  |  | **86000** | **84250** |
| **Udisponert**  | Felles/**Sekr** |  |  |  |  | 691 |
| **Sum totalt** |  |  |  |  | 86000 | 84941 |

**Forholdet til søknad om ny belønningsavtale / byvekstavtale**2019 er siste året i gjeldende toårig belønningsavtale. Samferdselsdepartementet (SD) har sagt at belønningsordningen skal inngå som en del av byvekstavtalene med de ni største byregionene. I brev 16. mai 2018 fra SD da ny belønningsavtale ble tilbudt Buskerudbyen heter det at “*Denne nye belønningsavtalen utelukker ikke muligheten til å kunne inngå byvekstavtale før belønningsavtalen utløper. Det kan bli aktuelt å starte forhandlinger om en byvekstavtale i 2018. Samferdselsdepartementet vil komme tilbake til dette på et senere tidspunkt*”.

Tidligere har det blitt avsatt reserverer til fortsatt forsterket bussdrift og andre “bundne” driftsutgifter for et halvt år inn i en ny belønningsavtaleperiode når vi lager tiltaksplan for siste året i gjeldende periode. Kostnader til forsterket bussdrift beløper seg i 2019 til ca 3 millioner per måned. I handlingsplan 2018-19 ligger det ikke slike reserver.

Dersom forhandlinger om byvekstavtale ikke kommer i gang i løpet av første halvår 2019, må Buskerudbysamarbeidet i forhold til forutsigbarhet for driftsoppgaver, be om forlengelse av belønningsavtalen.

**Desentralisert gjennomføring og tilhørende avtaler**I tråd med tidligere vedtak praktiseres en desentralisert gjennomføringsmodell. Hvert tiltak eller en gruppe av tiltak vil ha en gjennomføringsansvarlig organisasjon (kommune, SVV, BK og BFK, noen av tiltakene vil sekretariatet ha ansvar for). Forslag til gjennomføringsavtaler utarbeides av sekretariatet i tråd med vedtatt tiltaksplan.

Midlene fra belønningsordningen skal benyttes innenfor perioden i tråd med avtalen med departementet. Dette krever høy gjennomføringsevne og etablert porteføljestyring med system for omdisponeringer i vedtatt årsplan videreføres. Dette gjøres av ATM-utvalget eller i form av delegert myndighet til adm. styringsgruppe i tråd med gjeldene delegasjonsvedtak (ATM-utvalget 10.06.10): *“ATM-utvalget gir administrativ styringsgruppe fullmakt til justering av midlene innenfor vedtatte rammer i tiltaksplanen. Ved behov delegeres denne fullmakten videre til prosjektsjef i samråd med leder av adm. styringsgruppe”.*

Omdisponeringer prioriteres på bakgrunn av følgende kriterier:

* Disponible midler (mindreforbruk / ubrukte midler)
* Mål/resultatoppfølging og effekt
* Oppdaterte tiltaksbeskrivelser med planstatus og begrunnelse for tiltak
* Framdrift, kapasitet for planlegging og gjennomføring

**Kommunikasjon av tiltaksplan 2019**

Det lages sak til samarbeidets nettside når tiltaksplanen vedtas i ATM-utvalget, som kan deles på partnerens sider. I tillegg vil det gjøres mediefremstøt rundt separate tiltak på planen.

Administrativ styringsgruppe behandlet saken i møte 1. februar 2019 og anbefaler slik:
 ***Forslag til konklusjon:*** *Forslag til revidert handlingsplan 2018-19 og tiltaksplan 2019 datert 25. januar 2019 vedtas.*

**Sak 05/19 Rapportering belønningsmidler 2014-17 og 2018**

**Hensikt med saken**Orientere om rapportering av belønningsmidler til Samferdselsdepartementet for avtaleperioden 2014-17 og 2018-19
 **Saksframlegg**Årets rapportering er todelt.

**1. Buskerudbypakke 1 del 2 2014-17.**
Sluttrapportering for perioden 2014-17 om i hvilken grad målene i avtalen er nådd er godkjent av Samferdselsdepartementets (SD) i svarbrev av 19. april 2018 der det heter heter at Buskerudbyen innen 31.1.2019 rapporterer til Samferdselsdepartementet på bruken av ca 65 mill. kr i ubrukte midler da sluttrapportering for perioden ble avgitt per 31.1.2018. Gjennomgang av gjennomføringsavtalene med partnerne for perioden 2014-17 og avsatte midler til felles bruk viser at tiltakene i handlingsplan 2014-17 med få unntak er gjennomført. Det gjenstår nå ca 4,9 mill. kr som det bes om blir tillagt belønningsavtaleperioden 2018/19 og tiltaksplan 2019. Rapporten som ble oversendt til SD 1.2.2019 etter behandling i administrativ styringsgruppe følger som separat vedlegg 3.

**2. Buskerudbypakke 1 del 3 2018-19.**I avtalen om belønningsmidler 2018-2019 datert 25. mai 2018 heter det *at “Målet er at det skal bli bedre fremkommelighet, miljø og helse i Buskerudbyen. Persontransport med bil skal ha nullvekst i avtaleperioden. Tidspunkt for oppnåelse av nullvekstmålet settes til utgangen av avtaleperioden eller ett år etter at Buskerudbypakke 2 iverksettes (dersom denne iverksettes senere)”.*

I brev av 7. januar 2019 minner SD om at det i tråd med avtalen skal rapporteres til departementet innen 31.1.2019. Det heter videre at “ *Rapporteringen vil danne grunnlaget for utbetaling av det årlige tilskuddet. Det er viktig at resultatene rapporteres ut fra målene i avtalen. Ved vurdering av måloppnåelse skal utviklingen i kollektivtrafikken og personbiltrafikken legges til grunn, jf. retningslinjene til Belønningsordningen.*

*Som beskrevet i punkt 6 i avtalen skal det utarbeides en rapport for 2018 som bl.a. viser:*

* *Framdrift med sikte på måloppnåelse ved avtaleperiodens slutt og tilhørende virkemiddelbruk.*
* *Rapportering for belønningsmidler mottatt så langt i avtaleperioden, samt planlagt bruk av eventuelle ubrukte midler.*
* *Gjennomførte og påbegynte tiltak.*
* *Eventuelle forsinkelser i henhold til tiltaksplan.*

*Dersom det ligger an til at målene ikke vil bli nådd, må virkemiddelbruken justeres, jf. punkt 3 i avtalen. En revidert tiltaksplan skal foreligge samtidig med anmodning om utbetaling av årlig tilskudd, jf. punkt 4 i avtalen. Det skal, slik som tidligere år rapporteres om følgende:*

* *Personbiltrafikk ved passering gjennom avtalte trafikkregistreringspunkter*
* *Passasjerstatistikk, antall påstigende fordelt på buss og tog.*
* *Et oversiktlig sammendrag av hvilke aktiviteter ansvarlig myndighet i samarbeid med ev. andre har gjennomført i løpet av 2018. Det skal også presenteres en tabell med oversikt over anvendelsen av midlene, eventuelt ubrukte midler og begrunnelse for ev. forsinkelse i forhold til planlagt framdrift (inkludert hvilken aktør som er ansvarlig for tiltaket). Det må skilles mellom bruk av midler fra 2018 og av overførte midler fra tidligere år.*

*Buskerudbyen hadde tidligere belønningsavtale for perioden 2014-2017. I sluttrapporteringen for den avtalen gikk det frem at det var totalt 65 mill. kr i ubrukte midler. Byområdet må også rapportere på bruken av disse midlene, jf. brev fra departementet datert 19.4.2018”.*Tabellen under viser bevilgninger opprinnelig per 22. juni 2018 da ATM-utvalget vedtok tiltaksplan 2018 og gjeldende bevilgninger som inkluderer de endringer som adm. styringsgruppe har gjort i møte 9. november 2018. Tabellen viser videre påløpte kostnader og rest per 31.12.2018.

|  |  |  |  |  |
| --- | --- | --- | --- | --- |
|  | **Tiltaksområde** | **Bevilgning 2018** | **Påløpt** | **Rest** |
|  |  | **Opprinnelig** | **Gjeldende** | **2018** | **2018** |
| 1 | Forbedring av kollektivtilbudet | 23 000 000 | 22 700 000 | 17 563 359 | 5 136 641 |
| 2 | Forbedring av infrastruktur for kollektiv | 21 000 000 | 18 500 000 | 9 000 000 | 9 500 000 |
| 3 | Tiltak for syklende | 25 000 000 | 22 300 000 | 1 841 703 | 20 458 297 |
| 4 | Attraktiv byutvikling  | 6 500 000 | 6 200 000 | 94 620 | 6 105 380 |
| 5 | Arealutvikling, kunnskapsgrunnlag og kommunikas | 10 500 000 | 16 300 000 | 6 735 172 | 9 564 828 |
|  |  | **86 000 000** | **86 000 000** | **35 234 854** | **50 765 146** |

Det orienteres i møte om befolkningsvekst, trafikktall for biltransport samt passasjertall for buss og tog. Rapporten er oversendt Samferdselsdepartementet med gjenpart til partnerne etter møtet i adm. styringsgruppe 1. februar 2019.  ***Forslag til konklusjon:*** *Rapportering belønningsmidler perioden 2014-2017 og 2018-19 tas til orientering.*

 **Sak 6/19 Kommunikasjon**

**Hensikt med saken**

Orientere om kommunikasjonsarbeidet, med fokus på perioden frem til våren 2019.

**Bakgrunn:**

De to kommende årene vil by på muligheter og utfordringer for Buskerudsamarbeidet, også kommunikasjonsmessig. For å stå godt rustet, er det nødvendig med langsiktig planlegging og enes om noen klare prioriteringer.

Denne saken dreier seg i hovedsak om fasen frem til våren 2019.

**Hovedoppgaver**

Kjernen i kommunikasjonsarbeidet er relativt stabil:

* Serve folkevalgte og administrasjon med fakta
* Pressehåndtering
* Kunnskapsspredning
* Bidra til en faktabasert og nyansert debatt
* Fokus på planlagte og gjennomførte tiltak, samt kampanjer

**Informasjonsfolder**

Hovedinntrykket er at kunnskapen rundt Buskerudbypakke 2 er økende i befolkningen, men at det fortsatt er et stort informasjonsbehov.

En infofolder om bypakken og det planlagte bomsystemet er i ferd med å sluttføres. Innholdet bygger på fakta utarbeidet av fagetatene, og skal distribueres til samtlige husstander i Lier, Drammen, Nedre Eiker og Øvre Eiker.

Det vil også bli laget et knippe korte informasjonsvideoer til bruk i sosiale medier og på nettsiden. Tidspunkt for publisering avklares nærmere med lederne av administrativ styringsgruppe/ATM-utvalget.

**Engasjere ungdom**

Det har vært, og er fortsatt, en utfordring å nå ungdom med temaet transport. Gjennom å arrangere et ungdomsseminar i forbindelse med revideringen av Buskerudbypakke 2, har vi sett at det *er* mulig å engasjere ungdom med tilpasset kommunikasjon.

Det etterlatte inntrykket fra seminaret er at miljø og busstilbud opptar lokal ungdom mest i denne sammenhengen. En del av det videre arbeidet blir å jobbe med budskap rettet mot ungdom særlig innenfor disse to temaene.

**Fokus på positive tiltak**

Det vurderes som viktig å legge til rette for jevnlig informasjon om gjennomførte prosjekter for å bidra til større forståelse for bypakken og vise hva man får til i fellesskap. Det skal i tillegg gjennomføres to kampanjer våren 2019; Sykle til jobben og Aktiv på skoleveien.

***Forslag til konklusjon:*** *Saken er drøftet. Orienteringen tas til etterretning.*

 **Sak 07/19 Kongsbergs videre deltakelse i Buskerudbysamarbeidet**

 **Hensikt med saken**Drøfte hvordan Kongsbergs ønske om å være assosiert medlem i Buskerudbysamarbeidet skal forberedes videre for behandling i Buskerudbysamarbeidets organer.

**Saksframlegg**Kongsberg kommune har vært deltaker i Buskerudbysamarbeidet siden oppstarten i 2010. Samarbeidsavtalen ble fornyet 1.1.2015. Det økonomiske partnerbidraget for Kongsberg er nå kr 250.000,- årlig. Samarbeidsavtalen pkt 9 omhandler uttreden av samarbeidet. En part kan si opp avtalen med 1 års varsel, gjeldende fra 1. januar. På bakgrunn av dagens situasjon, hvor Kongsberg valgte å ikke gå videre i utredningen av byvekstavtale, har kommunen vurdert videre deltagelse i Buskerudbyen.

Kongsberg kommunestyre har i møte 12. desember 2018 behandlet det videre engasjementet i Buskerudbyen etter utløp av 2019. Følgende vedtak var enstemmig. «Kongsberg kommune søker Buskerudbysamarbeidet om å få status som assosiert medlem, innrettet mot felles areal- og transportutvikling i vår region».

I saksframlegget til kommunestyret pekes det på “*at Kongsberg trolig vil ha betydelig nytte av å være med i og ta del i arbeidet for å styrke konkurranseevnen til det felles bo- og arbeidsmarkedet i dagens Buskerudbyområde. Det er betydelig konkurranse om innflyttere, investeringer og utvikling av transportinfrastrukturen spesielt inn mot Oslo. Kongsberg trenger strategiske samarbeidspartnere med utviklingen av de store regionene og økende konkurranse mellom byer og steder*”.

**Vurdering**Fagrådet drøftet saken i møte 17. januar 2019 og pekte på at regional utvikling i et felles bo- og arbeidsmarked, to tog i timen og ny teknologi i transportsektoren vil være viktig samarbeidsområder. Fagrådet anbefaler at det gås videre med samarbeidet i tråd med søknaden fra Kongsberg.

Administrativ styringsgruppe behandlet saken i møte 1. februar 2019 og anbefaler slik
 ***Forslag til konklusjon:***Det gås videre med samarbeidet i tråd med søknaden fra Kongsberg. Partnerbidrag og evt. andre spørsmål avklares i løpet av 2019 i sammenheng med evt. andre organisasjons-endringer i Buskerudbysamarbeidet.

**Sak 08/19 Skisse opplegg for bynettverk

Hensikt med saken**Forslag til videre prosess for etablering av bynettverk for økt samarbeid mellom byområder som er aktuelle for byvekstavtaler.

**Bakgrunn**Etter at programmet Framtidens byer ble avsluttet bærer situasjonen preg av lite samarbeid mellom byområdene om fag og bypolitikk overfor staten. Det er behov for et nærmere samarbeid mellom byområder som er aktuelle for byvekstavtaler for å få til mer sammen enn hver for oss, blant annet vil det kunne gi:

* Bedre kompetanseflyt og erfaringsutveksling mellom byer som jobber med de samme temaene
* Større grad av politisk samarbeid mellom ordførere og fylkesordførere i de aktuelle byene for å få en tydeligere stemme inn i prosessen med utforming av bypolitikken i NTP 2022-2033 overfor samferdselsdepartementets politiske ledelse, storting og regjering.

I ATM-utvalgets møte 21.09. 2018 sak 34/18 “Samarbeid mellom bypakker” ble det vurdert som viktig å ta et initiativ til økt samarbeid mellom byområder som er aktuelle for byvekst-avtaler for å påvirke rammebetingelsene for videre byutvikling gjennom bypolitikken som utformes i Nasjonal transportplan 2022-2033. Administrativ styringsgruppe har i møte 09.11. 2018 gitt sin tilslutning til en skisse til opplegg for et slikt nettverk. Buskerudbysekretariatet vil kontakter de andre 8 byområdene for å undersøke interessen og drøfte skisse til opplegg. Saken legges fram til behandling i ATM-utvalget på nyåret.

**Skisse til opplegg**

I ATM-utvalgets møte 21.09. 2018 sak 34/18 er skisse til opplegg beskrevet med hovedelementer i administrativt og politisk opplegg. Det foreslås en enkel organisering av nettverkssamarbeid basert på erfaringer fra programmet Framtidens byer (2008-2014) og tilpasset de ni byområdene som kan inngå byvekstavtaler. Det foreslås kun å fokusere på tema areal og transport hvor også bedre bymiljø inngår. Det vurderes som viktig å samarbeide med KS og næringslivet for å nå målene og få en økt forståelse for hverandres roller i klima- og miljøarbeidet. I sak

**Videre prosess**

Det foreslås at det inviteres til et felles rådmannsmøte for de aktuelle kommunene for å drøfte prosess, hensikt og innhold for et bynettverk.

I samarbeid med Statens vegvesen Region sør legges det opp til et politisk toppmøte med deltakelse fra ordførere på Bypakkekonferansen som holdes i Porsgrunn i oktober 2019. Det foreslås å ta kontakt med Oslo kommune som deltar i C40 Cities bynettverket, med sikte på å koble bynettverket opp til Oslo som et norsk subnettverk for C40. Det legges opp til et eget politisk sidearrangement under Bypakkekonferansen 2019 for signering av intensjonsavtale om samarbeid i bynettverk.

***Administrativ styringsgruppe anbefaler overfor ATM-utvalget at Buskerudby-samarbeidet tar initiativ som beskrevet i saken.***

**Sak 09/19 Budsjett samarbeidsmidler 2019**ATM-utvalget vedtok budsjett 2018 for Buskerudbysamarbeidet i møte 15. desember 2017 sak 39/17 med en total ramme på 3.350.000 kr, som er I tråd med hovedmodellen for finansiering i samarbeidsavtalen. Fordelingen mellom partnerne er slik:

*Inntekter Kr*

Statens vegvesen 350.000,-

Jernbanedirektoratet 350.000,-

Fylkesmannen i Buskerud 350.000,-

Buskerud fylkeskommune 650.000,-

Drammen kommune 650.000,-

Kongsberg kommune 250.000,-

Øvre Eiker kommune 250.000,-

Nedre Eiker kommune 250.000,-

Lier kommune 250.000,-

Totale inntekter 3.350.000,-

Samarbeidsmidlene har i tråd med vedtatt budsjett for 2018 i hovedsak gått til planlegging, koordinering i form av lønnskostnader for daglig leder, planfaglig rådgiver (frikjøpt fra Øvre Eiker kommune) og administrativ ressurs (frikjøpt deltid fra Øvre Eiker kommune). Prosjektleder kommunikasjon, prosjektleder sykkel (faste stillinger), prosjektleder areal og transport (engasjement) og prosjektleder samferdsel (engasjement) finansieres av belønningsmidler. Øvrige utgifter i 2018 er: Kostnader til drift av sekretariatet (leie av kontorer, kontorutstyr, it-drift m.v.), møtekostnader for samarbeidets organer (arbeids-grupper, fagråd, adm. styringsgruppe og ATM-råd) og rekrutteringa ny daglig leder.

Rammen på 3,35 mill. kr i 2019 budsjettet foreslås fordelt slik:

|  |  |  |
| --- | --- | --- |
|  | **Utgifter** | **Kr** |
| Post 1 | Felles kunnskapsgrunnlag (planlegging og utredninger mv.) |  400.000,- |
| Post 2 | Sekretariat (2 stillinger og deler av stilling; lønn, kontorhold, møteutgifter, støttefunksjoner) |  2.950.000,- |
|  | **Totale utgifter** |  **3.350.000,-** |

 ***Adm. styringsgruppes forslag til konklusjon over for ATM-utvalget:*** *Budsjett samarbeidsmidler 2019 holdes på samme nivå som i 2018 med total ramme for 2019 på 3 350 000 kr.* **Sak 10/19 Møteplan Buskerudbysamarbeidet 2019

Hensikt med saken**Vedta møteplan for Buskerudbysamarbeidet for 2019.

**Bakgrunn**Det tas som tidligere utgangspunkt i fredager som møtedager for ATM-utvalget og adm. styringsgruppe. For å bidra til mulighet for god politisk forankring er det ønskelig med 14 dager mellom møtene i administrativ styringsgruppe og ATM-utvalget. Det planlegges ATM-rådsmøter i forkant av ATM-utvalgsmøter. ATM-rådsmøtene legges som tidligere på mandag ettermiddag/ kveld, og avholdes etter behov. Som i 2018 legges det opp til fellesmøter administrativ styringsgruppe og fagrådet. Det foreslås noen separate fagrådsmøter da fagrådet vil ha behov for noen møter som har mer preg av forberedende møter.

Det er usikkerhet med når forhandlinger om byvekstavtale kan komme i gang, evt. tilpassing av disse tas når det foreligger en invitasjon. Møteplanen settes opp for hele året.

**FORSLAG MØTEPLAN 2019 – BUSKERUDBYSAMARBEIDET**

**ATM-utvalget**

|  |  |  |
| --- | --- | --- |
| Kl. 11:00 – 14:00 |  |  |
| Fredag 15. februar |  | Nedre Eiker kommune |
| Fredag 5. april |  | Drammen kommune |
| Fredag 21. juni |  | Lier kommune |
| Fredag 20. september |  | Kongsberg kommune |
| Fredag 29. november |  | Øvre Eiker kommune |

**ATM-rådsmøte**

|  |  |  |
| --- | --- | --- |
| kl 16:30 – 18:00 |  |  |
| Mandag 1. april |  | Fylkestingssalen |
| Mandag 17. juni |  | Fylkestingssalen |
| Mandag 16. september |  | Fylkestingssalen |
| Mandag 25. november |  | Fylkestingssalen |

***Administrativ styringsgruppes forslag til konklusjon overfor ATM-utvalget:****Møteplan for 2019 godkjennes.*

 **Sak 11/19 Plan for Buskerudbysamarbeidet første halvår 2019

Hensikt med saken**
Legge til rette for oversiktlige og gode samarbeidsprosesser og mulighet for bred politisk forankring av Buskerudbysamarbeidets oppgaver første halvår 2019.

**Bakgrunn**Fra 1.1.2015 trådte den nye samarbeidsavtalen for Buskerudbysamarbeidet i kraft. I prosessen med revidering av avtalen var det fokus på å få bedre politisk forankring hos partnerne. I avtalens vedlegg 1 “Aktuelle arbeidsformer for bred politisk forankring” heter det bl.a.;

1. *Utarbeide en halvårlig møteplan for ATM utvalget med tilhørende frister for utsendelse av saker som gir mulighet for ordførerne og fylkesordfører til å drøfte sakene i formannskap/fylkesutvalg i forkant av møtene i ATM utvalget.*
2. *Utarbeide en halvårlig prosjektplan/årshjul for Buskerudbysamarbeidet med hovedmilepeler som gir oversikt over planlagte saker som skal behandles i ATM utvalget.*
3. *Den halvårlige prosjektplanen bør inneholde type saker/beslutninger og forslag til hvordan de ulike typer saker bør sikres bred politisk forankrig bla. i form av følgende type arbeidsprosesser/møtetyper:
a. Saker til avklaring i ordinære møter i ATM utvalget.
b. Saker til drøfting i ATM rådet
c. Saker som bør drøftes i formannskap/fylkesutvalg før møter i ATM utvalget
 (for eksempel årlig tiltaksplan for belønningsordningen finansiert av SD i tråd
 med 4 årig avtale, felles uttalelse til nasjonal transportplan).*

*d. Saker eller problemstillinger som legges fram for drøfting i alle 5 formannskap/fylkesutvalg (evt. kommunestyrer/fylkesting) med utgangspunkt i felles saksfremlegg og/eller bistand fra prosjektsekretariatet for å gi samme info til alle.(for eksempel årsrapport og aktuelle hovedproblemstillinger).*

1. *www.buskerudbyen.no utvikles med særlig tilrettelegging for de folkevalgte og befolkningen. Hjemmesiden brukes aktivt av alle samarbeidsaktørene.*
2. *Formidling av kjerneproblemstillinger til kommunestyremedlemmer også som trykksak ved særlige behov.*
3. *Deltagerne i adm. styringsgruppe har et særlig ansvar for å tilrettelegge for politisk forankring i egen organisasjon.*

**Saksframlegg**
Forslaget under tar utgangspunkt i det forslag til møteplan som foreligger og skal være en mer detaljert plan med antatt behandling av saker i Buskerudbysamarbeidets ulike organ.

|  |  |  |  |  |  |  |
| --- | --- | --- | --- | --- | --- | --- |
| **Tema/saker** | **Fag-****rådet** | **Adm. styrings-gruppe** | **ATM-rådet** | **ATM-utvalget** | **Egnet utvalg i kommune/fylkeskommune** | **By-/kom-munestyrer og fylkesting** |
| Tiltaksplan 2019/ revidert handlingsplan BBP1/belønningsmidler | 17.01 | 01.02 |  | **15.02** |  | Felles orienteringssak |
| Rapportering belønningsmidler til SD | 17.01 | 01.02 |  | Osak**15.02** |  |  |
| Kongsbergs videre deltakelse i Buskerudbysamarbeidet | 17.01 | 01.02 |  | **15.02** |  |  |
| Halvårsplan BuskerudbysamarbeidetMøteplan 2019 | 17.01 | 01.02 |  | **15.02** |  |  |
| Handlingsprogram 2019-23 til Felles sykkelplan Buskerudbyen | 17.01 | 01.02 |  | **15.02** |  |  |
| Budsjett samarbeidsmidler |  |  |  | **15.02** |  |  |
|  |  |  |  |  |  |  |
| Driftstilbud for buss i BBP2 | 22.03 | 22.03 |  | **05.04** |  |  |
| Buskerudrudbypakke2/byvekstavtale | 22.03 | 22.03 | 01.04 | **05.04** |  |  |
| Elbysykkel | 22.03 | 22.03 | 01.04 | **05.04** |  | Felles sak |
| Framkommelighetstiltak for buss på strekningen Rosenkrantzgt - nytt sykehus  | 22.03 | 22.03 | 01.04 | **05.04** |  |  |
| Årsrapport Buskerudbysamarbeidet | 22.03 | 22.03 | 01.04 | **05.04** |  | Felles osak |
|  |  |  |  |  |  |  |
| Halvårsrapport belønningsavtalen | 24.05 | 02.06 |  | **21.06** |  |  |
| Buskerudbypakke2/byvekstavtale | 24.05 | 02.06 | 17.06 | **21.06** |  |  |
| Handlingsprogram gange | 24.05 | 02.06 | 17.06 | **21.06** |  |  |
| Hanlingsprogram AT-plan 2019-23 | 24.05 | 02.06 | 17.06 | **21.06** |  |  |
| Plan for Buskerudbysamarbeidet andre halvår 2019 | 24.05 | 02.06 |  | **21.06** |  |  |

Buskerudbysamarbeidet skal i tillegg være en samordningsarena for ordinære planer, budsjettforslag, prosjekter, mv. som har betydning for resultatoppnåelse i tråd med samarbeidets felles mål innen byutvikling, areal, transport og miljø. Hovedansvaret for å legge fram denne type saker /problemstillinger til informasjon/drøfting i samarbeidets fora har hver enkelt av de 9 partnerne i samarbeidet. Buskerudbysamarbeidet kan på eget initiativ og/eller etter henvendelse fra deltakende parter og andre relevante eksterne aktører også bidra i prosesser som er avgjørende for oppnåelse av samarbeidets mål.

***Forslag til konklusjon:*** *Årsplan for Buskerudbysamarbeidet første halvår 2019 legges til grunn for videre arbeid.*

 **Sak 12/19 Status**

**Ny modell for prosess og organisering av arbeidet med NTP 2022 - 2033**I brev av 11. januar 2019 fra Samferdselsdepartementet til fylkeskommunene og de fire største byene heter det bl.a. ” *er det i lys av omorganisering og flytting av ansvar for sams vegadministrasjon til fylkeskommunene og gjennomføring av regionreformen behov for større involvering av politisk nivå i fylkeskommunene og de største bykommunene tidligere i planprosessen. Samferdselsdepartementet vil i 2019 invitere fylkeskommunene, de største bykommunene og Sametinget til å komme med egne innspill til NTP-arbeidet i flere omganger. Nå i tidligfase av arbeidet ønsker departementet innspill om hva som er de største utfordringene på transportområdet i de ulike regionene.*

*Departementet vil også opprette en kontaktgruppe hvor KS, fylkeskommunene, de største bykommunene og Sametinget deltar på politisk nivå og som vil være politisk ledet fra Samferdselsdepartementet. Det inviteres til første møte i denne gruppen 08.03.19, kl. 1230-1430. Vi kommer senere tilbake med sted og dagsorden for møtet.*

*KS og representanter for fylkeskommunene har tidligere sittet som observatører i virksom-hetenes styringsgruppe. Samferdselsdepartementet vil nå opprette en styringsgruppe for NTP som ledes av SD og hvor virksomhetslederne i Statens vegvesen, Jernbanedirektoratet,*

*Kystverket, Avinor og Nye Veier sitter. Dette innebærer at virksomhetenes styringsgruppe opphører. Samferdselsdepartementet ønsker derfor å etablere en dialog med fylkes-kommunene, de største bykommunene og Sametinget gjennom den politiske kontaktgruppen*

*Vi ber om at storbykommunene som har mottatt dette brevet formidler det videre til de enkelte kommunene som inngår i storbyområdet”.*Som vedlegg 5 følger kopi av Samferdselsdepartementets oppdragsbrev av 11. januar til transportetatene.

 **Matebuss Lier**
Brakar forsterker sitt Fleks-tilbud med en matebuss til og fra Lier stasjon. For deg som er lei av å lete etter parkeringsplass på stasjonen lanserer vi nå Brakar Fleks Lier. Sett igjen bilen i Lierbyen, og ta bussen fram og tilbake til toget. Bestill senest 30 minutter før på telefon 03223, så henter vi deg med bil eller minibuss. Bra for miljøet og enklere for deg som pendler! Det er Elvebyen Taxi som kjører tilbudet for Brakar. Fra Lierbyen til Lier stasjon: Kl 06.41, 07.11, 07.41, 08.11 og 08.41. Fra Lier stasjon til Lierbyen: Kl 15.46, 16.16, 16.46, 17.16, 17.46 og 18.16. Alle Brakars billetter gjelder. https://www.brakar.no/brakar-oppretter-fleks-tilbud-i-lier/

**Omdisponeringer belønningsmidler 2014-17**

Administrativ styringsgruppe har i møte 1. februar 2019 foretatt omdisponeringer og saldert regnskapet for belønningsmidler og foreslår at ubrukte midler 2014-17 på ca 4,9 mill. kr overføres til Buskerudbypakke del 3 til prioritering sammen med handlingsplan 2018-19/ tiltaksplan 2019. Det vises til sak 4/19 revidert handlingsplan 2018/19 tiltaksplan 2019 og sak 5/19 Rapportering belønningsmidler 2014-17 og 2018.

Fakturaføring for 2018 hos Buskerud fylkeskommune som er regnskapsførende enhet for belønningsmidlene ble avsluttet 21.1 og under følger en oversikt over status.



Det gjenstår 4,9 mill.kr i ubrukte midler. Hoveddelen av disse er innenfor tiltaksområde 2 og 3. I rest ca 1,3 mill. kr på tiltaksområde 2 inngår 1,15 mill. kr til tilrettelegging for trygg sykkelparkering/ matebuss Lierbyen – Lier stasjon. Brakar har igangsatt et prøveprosjekt med Brakar Fleks Lier. Det er avsatt parkeringsplasser ved Andershaugen bak rådhuset i Lierbyen og det er planer om en trygg sykkelparkering i Lierbyen for de som vil sykle til matebussen.

I rest ca 3,2 mill. kroner på tiltaksområde 3 inngår ca 2,9 mill. kr avsatt til sykkelhotell Mjøndalen stasjon. Det har tatt veldig lang tid å komme til enighet om hvor hotellet kan plasseres, nå er imidlertid prosessen i gang og det er gode utsikter til å få satt opp en trygg sykkelparkering i Mjøndalen i 2019..

Endelig prosjektregnskap for belønningsavtaleperioden 2014-17 vil foreligge til godkjenning når avstemning av prosjektregnskapet mot Buskerud fylkeskommunes regnskap foreligger.

 **Revitalisering av næringslivsgruppa**Fram til og med 2015 var det en egen næringslivsgruppe i Buskerudbysamarbeidet bestående av representanter fra NHO Buskerud, Næringsforeningen i Drammensregionen (som representerte Drammen samt næringsrådene i Øvre Eiker, Nedre Eiker og Lier), LO og Kongsberg næringslivsforening.

På møte i næringslivsgruppa 14. oktober 2015 reiste næringslivet spørsmålet om representasjon i administrativ styringsgruppe og arenaer for dialog med Buskerudby-samarbeidet. Saken ble behandlet i adm. styringsgruppe 4. desember 2015 og ble slik referert overfor ATM-utvalget i møte 18. desember 2015: *“Det er enighet om at NHO og LO framover ikke vil være representert på møtene i administrativ styringsgruppe, men heller bruke sine ressurser i næringslivsgruppa som får en tydeligere rolle med å gi nærings-livsinnspill til Buskerudbysamarbeidets arbeid, bidra til næringslivsarrangementer om sentrale tema (på frokostmøter mv.), få løpende informasjon om arbeidet i samarbeidet og bidra til å spre informasjon til næringslivet. Gruppa får mer regelmessige møter 2 ganger pr. halvår samt ytterligere møter ved behov og med bistand fra Buskerudbysekretariatet. I tillegg til dagens representasjon er det aktuelt å utvide representasjonen etter behov f.eks. med direkte representasjon fra næringsrådene”.*

Det er ikke avholdt møter i næringslivsgruppa i perioden 2016-2018. I prosessen med justering av Buskerudbypakke 2 høsten 2017 - våren 2018 har det vært et nært samarbeid med Næringsforeningen i Drammensregionen og NHO Buskerud med blant annet informasjon på frokostmøter, stand på arrangementer og i egne møter med ledelsen av organisasjonene. Buskerudbysekretariatet har vært invitert for å informere om Buskerudbypakke 2 til ulike lag og foreninger sist til møter i NLF (Norsk Lastebileieres forening) den 27.11. og LO den 28.11. Det er et stort behov for informasjon om Buskerudbypakke 2 til medlemmene og lederne i NLF og LO. De ønsker et videre samarbeid. Byen Vår Drammen ønsker et åpent informasjonsmøte for medlemmer og andre med Buskerudbypakke 2 som tema i starten av 2019.

Administrativ styringsgruppe anbefaler i møte 1. februar 2018 atnæringslivsgruppa revitaliseres og at det legges opp til møter i 2019 i samråd med organisasjonene. Buskerudbysekretariatet foreslås å lede møtene i næringslivsgruppa på vegne av Buskerudbysamarbeidet og bringe organisasjonenes synspunkter og innspill inn i Buskerudbysamarbeidets organer. Det er også ønskelig å ta initiativ til flere frokostmøter og evt. andre møteplasser i samarbeid med næringsforeningene, samt være åpne for videre dialog med interesseorganisasjoner. **Fylkesmannens deltakelse i Buskerudbysamarbeidet**Fylkesmannen i Buskerud v/ Gunhild Dalaker Tuseth har 17. desember 2018 sendt slik epost til Buskerudbysamarbeidets daglige leder: “*Vi viser til møte i administrativ styringsgruppe 7.september 2018, deres epost av 12.september 2018, samt møte på Statens Hus 24.oktober 2018. Her deltok Tor Atle Odberg og Trude Andresen på vegne av Buskerudbyensamarbeidet og embetsledelsen hos Fylkesmannen i Buskerud ved fylkesmann Helen Bjørnøy og fungerende assisterende fylkesmann Gunhild Dalaker Tuseth, samt avdelingsdirektør Eli – Kristin Nordsiden.*

*Etter at fylkesmannen sendte brev av 7. august 2018 hvor vi trekker oss ut av samarbeidet ble vi i epost av 12. september bedt om å vurdere denne beslutningen en gang til før den evt. legges frem for ATM – utvalget. Buskerudbyensamarbeidet understreket viktigheten av fylkesmannens kompetanse og rolle inn i samarbeidet, ikke minst i forhold til arealforvaltningen. Fylkesmannen har på bakgrunn av dette vurdert dette en gang til, men er kommet til at vi står ved vår beslutning om å trekke oss ut av samarbeidet i dets nåværende form. Fylkesmannens avtalte bidrag til driftsfinansiering vil opphøre fra 1.1.2020 på grunn av ett års oppsigelsestid. Bakgrunn for oppsigelsen er som tidligere nevnt at ved årsskiftet vil ansvaret for å følge opp byvekstavtalene ligge i det nye fylkesmannsembetet Oslo og Viken som i tillegg til Buskerud – omfatter Østfold (byvekstavtale Nedre Glomma, og Akershus og Oslo (Oslopakke 3).*

*Fylkesmannen i Oslo og Viken har behov for å se nærmere på vår organisering av arbeidet knyttet til byvekstavtaler. Oppsigelsen av denne avtalen er derfor mest av formell karakter, slik at vi ved inngangen til nytt fylkesmannsembetet kan vurdere dette i en helhet opp mot de andre byområdene også. Vi vil inn i dette arbeidet ta med oss alle gode erfaringer med vårt samarbeid i Buskerudbyen for å stake ut kursen for videre samarbeid alle byvekstområdene som ligger under det nye embetet.*

*Vi har også i denne vurderingen sett hen til at det er stor sannsynlighet for at Buskerudby-samarbeidet må reforhandles i løpet av 2019 da det er flere av samarbeidspartene som blir nye kommuner etter 1.1.2020.*

*I oppsigelsestiden vil fylkesmannen delta i møter som tidligere, og vi vil holde dere orientert om hvordan vårt arbeid med byvekstavtaler vil organiseres i nytt embete.**Vi takker for samarbeidet så langt og ønsker dere en riktig god jul!”*

**Valg av leder/nestleder adm. styringsgruppe**
Valg av leder og nestleder i adm. styringsgruppe foretas for et år blant rådmennene og fylkesrådmannen. I møte 1. februar 2019 er Trude Andresen, Øvre Eiker kommune gjenvalgt som leder og Bente Gravdahl, Lier kommune gjenvalgt som nestleder.

**Kontorlokaler for Buskerudbysekretariatet**Leieavtale mellom Statens vegvesen region sør og Buskerudbysamarbeidet om leie av areal til kontorarbeidsplasser i 1. etasje i vegvesenets lokaler i Tollbugata 2, Drammen utløper 1.1.2020. I epost før jul varsler Vegavdelingen i Buskerud at de skal flytte inn i nye lokaler i februar 2020 og at det er tatt høyde for at Buskerudbysekretariatet kan følge med til ny lokasjon som er nybygg ved Drammen jernbanestasjon. Prosjektet for nye lokaler til vegavdelingen i Buskerud har i behovslister over kontorplasser med 6 plasser til sekretariat for Buskerudbyen. Saken ble drøftet i fagrådet 17. januar med konklusjon om at det er mest hensiktsmessig å ta saken opp senere på året.

**Bemanning sekretariatet**Ny fast tilsatt daglig leder for Buskerudbysamarbeidet Rolf David Ramslien startet i jobben 1. januar 2019. Fra 1.1.2019 er det inngått avtale for et år med Jomar L. Langeland, Civitas som prosjektleder areal og transport og med Olav Fossli, Civitas i engasjert på deltid for et år med mulighet for bl.a. å bistå med videre arbeid med Buskerudbypakke 2. Fra 21.1. 2019 er det inngått avtale for et år med Tor Atle Odberg som prosjektleder samferdsel. Gun Kjenseth, prosjektleder, Trond Solem, prosjektleder sykkel og Ingunn Larsen, prosjektleder kommunikasjon fortsetter på heltid med ansettelse i Øvre Eiker kommune som vertskommune.

**Sak 13/19 Eventuelt**

**Vedlegg 1**

**Møtereferat ATM-utvalget**

**Møte nr. 4/18** - **22.06.2018**

|  |  |
| --- | --- |
| **Tilstede** | **ATM-utvalget:** Roger Ryberg, fylkesordfører, Buskerud fylkeskommune (leder)Gunn Cecilie Ringdal, ordfører, Lier kommuneTore Opdal Hansen, ordfører, Drammen kommune Hans Kristian Sveaas, varaordfører, Øvre Eiker kommuneBent Inge Bye, ordfører, Nedre Eiker kommuneKjell Gunnar Hoff, varaordfører, Kongsberg kommuneKjell Inge Davik, regionvegsjef, Statens vegvesen region sørAlberte Ruud, vegdirektoratet, Statens vegvesenOve Skovdahl, seksjonssjef, Regional samhandling øst, Jernbane-direktoratetHelen Bjørnøy, fylkesmann i Buskerud**Fra administrasjonen:**Trude Andresen, rådmann, Øvre Eiker kommuneGro R. Solberg, samferdselsdirektør, Buskerud fylkeskommuneTruls Hvitstein, rådmann, Nedre Eiker kommuneJens Sveaass, kommunalsjef, Kongsberg kommuneBente Gravdal, rådmann, Lier kommuneTrond Julin, rådmann, Drammen kommuneRolf Helge Grønås, avdelingsdirektør, Statens vegvesen region sør**Fra sekretariatet:**Tor Atle Odberg, daglig lederGun Kjenseth, prosjektleder by-/ og stedsutviklingIngunn Larsen, prosjektleder kommunikasjon |
| **Forfall** |  |
| **Møtested** | Mosebekksalen, Rådhuset, Kongsberg kommune, Kongsberg |
| **Tidspunkt** | Fredag 21. september 10:30 – 12:30 |

Innkalling og dagsorden godkjent.
 **Sak 28/18 Referat fra møte 22. juni 2018
*Konklusjon:*** *Referatet godkjent.*

**Sak 29/18** **Buskerudbypakke2 og byvekstavtale

Drøfting i møtet**Tor Atle Odberg orienterte om at faglig grunnlag for Buskerudbypakke2 og politiske vedtak i de fire by/kommunestyrene og fylkestinget ble oversendt Statens vegvesen region sør 26. juni for videre saksgang.

Planleggingsmidler til Tilfartsveg vest del 1 ble avsatt i møtet 22. juni slik at dette prosjektet og prosjekt ny Holmenbru kan klargjøres for KS2 gjennomgang med oppstartsmøte i Samferdselsdepartementet senest 1. november.

Rolf Helge Grønås framholdt at Statens vegvesen følger den framdriftsplan som er lagt for dette løpet. Det ble påpekt at det jobbes for fullt og at det er tett dialog med departementet.

Fylkesordfører påpekte at det er viktig å holde framdriften oppe.

Gunn-Cecilie Ringdal som ledet ATM-rådsmøte refererte kort fra møtet og fra statssekretær Anders B. Werps orientering om byvekstavtaler. Med de vedtak som Buskerudby-samarbeidets partnere nå har gjort når det gjelder Buskerubypakke2 ligger en godt ann til å komme i gang med forhandlinger om byvekstavtale.

Når det gjelder faglig grunnlag for byvekstavtale orienterte Odberg om at dette ble presentert på ATM-rådsmøte 17. september og at det ble bedt om at eventuelle tilbakemeldinger på tiltak fra representanter i ATM-rådet ble gitt til Buskerudbysekretariatet innen ATM-utvalgets møte 21. september. Det har ikke kommet tilbakemeldinger.

***Konklusjon:*** *Buskerudbysamarbeidets ambisjon er forhandling om byvekstavtale høsten 2018 og stortingsbehandling våren 2019 med oppstart av bypakken/byvekstavtalen i 2020. Forslag til aktuelle tiltak som beskrevet i saken og med innspill fra ATM-rådets møte legges til grunn i forberedelsene til forhandlinger om byvekstavtale.*

**Sak 30/18 Hovedsykkelveg på begge sider av elva**

***Konklusjon:***

1. *Utredningen: ”Sammenhengende regional sykkelrute på nordsiden og sørsiden av Drammenselva”, med mål, kriterier for valg av rute og standard, samt konkrete anbefalinger for de enkelte delstrekninger legges til grunn for videre oppfølgingsarbeid.*
2. *Statens vegvesen legger fram forslag til riksvegrute for sykkel i Buskerudbyen, alternativt forslag til prosess for hvordan riksvegrute for sykkel i Buskerudbyen skal defineres, til fagrådets møte i oktober 2018.*
3. *Videre arbeid med handlingsprogram for felles sykkelplan for Buskerudbyen, med revidert fremdrift, gjennomføres som anbefalt i saken.*

**Sak 31/18 Opptrapping av busstilbudet mot BBP2**
Gro R. Solberg orienterte om at Brakar med økte belønningsmidler og midler fra fylkeskommunen kan trappe opp busstilbudet på noen ruter høsten 2018.

Gunn-Cecilie Ringdal var opptatt av at forslag til endringer i rutebilbudet finansiert med belønningsmidler legges fram for Buskerudbyens organer.

***Konklusjon:***

1. *Brakar fremmer konkret forslag til opptrappingsplan for buss i Buskerudbyen i 2020 i Buskerudbyens organer (fagråd, adm. styringsgruppe og ATM-utvalg) vinteren 2019. Planen skal ta utgangspunkt i vedtak om Buskerudbypakke 2.*
2. *Eventuelle større endringer i Brakars tilbud (finansiert av belønningsmidler og Buskerudbypakke 2) sendes Buskerudbyens organer før endringene gjennomføres.*

 **Sak 32/18 Byutredning trinn 2**

Tor Atle Odberg orienterte kort om arbeidet med byutredningen trinn 2.

Hans Kristian Sveaas trakk fram at Øvre Eiker ikke er fornøyd med at det ikke kommer noe svar på spørsmålet om mulighet for to tog i timen til Hokksund på eksisterende linje og mulighet for trinnvis utbygging. Bengt Inge Bye sluttet seg til Sveaas påpeking av hvor viktig det er å få svar på disse spørsmål.

Kjell Inge Davik påpekte at det er viktig å holde de tidsfrister som er satt for byutredningen trinn2.

***Konklusjon:*** *Saken drøftet og innspill tas med i det videre arbeidet.*

**Sak 33/18 Kommunikasjon**

Ingunn Larsen innledet og la vekt på at det nå vil bli jobbet med å få ut faktainformasjon om Buskerudbypakke2, hvorfor og hva den inneholder.

***Konklusjon:*** *Kommunikasjonsarbeidet følges opp som omtalt i saken.*

**Sak 34/18 Samarbeid mellom bypakker**

***Konklusjon:***

*ATM-utvalget anbefaler at det tas et initiativ som beskrevet i saken.*

**Sak 35/18 Status**

**Rekruttering av ny daglig leder Buskerudbyen**

Trude Andresen orienterte om prosessen med rekruttering av ny daglig leder Buskerudbyen. Det annonseres nå med søknadsfrist 4. oktober.

 **Sak 36/18 Eventuelt**

**Midler til planlegging Buskerudbypakke2**Statens vegvesen har meldt behov for midler til fullføring av planlegging av tilfartsveg vest del 2 og Konnerudnedføringen, samt tilrettelegging og forberedelse til KS2 på 6 millioner.

Videre er det behov for 4 millioner til detaljplanlegging av vedtatte bompunkt.

Kostnader knyttet til planlegging av tilfartsveg Vest og bomsystem er innregnet i Buskerudbypakke2. Før proposisjonsvedtak foreligger dekkes nødvendige kostnader til planlegging av belønningsmidler jfr. vektlegging av behov for forberedelser og planlegging for Buskerudbypakke2 i felles politisk sak “Grunnlag for søknad om belønningsavtale 2018-21” behandlet i by-/kommunestyrene og fylkestinget våren 2017 og i søknad til Samferdsels-departementet datert 28. februar 2018.

Administrativ styringsgruppe foretar de nødvendige omdisponeringer av belønningsmidler i handlingsplan 2018/19 og tiltaksplan 2018.

**Vedlegg 2**

Til: ATM-rådets møte 17. september 2018 Notat 11. september 2018
Fra: Buskerudbysekretariatet

**Grunnlag og forberedelser for byvekstavtale**

Dette notatet gir bakgrunnskunnskap til ATM-rådsmøtet 17.09.18 som har hovedtema byvekstavtale med staten som hovedtema.

**Bakgrunn**
I juni 2018 godkjente de fem by-/kommunestyrene i Buskerudbysamarbeidet avtale med Samferdselsdepartementet (SD) om belønningsmidler fra staten på til sammen 165 millioner kr i 2018 og 2019.

I brev fra SD av 16. mai 2018 om ny belønningsavtale for perioden 2018/19 heter det videre at: “*Det kan bli aktuelt å starte forhandlinger om en byvekstavtale i 2018. Samferdsels-departementet vil komme tilbake til dette på et senere tidspunkt”.*

Med dette som bakgrunn drøftet ATM-utvalget i møtet 22. juni 2018 grunnlag og prosess for forberedelser til byvekstavtale. Konklusjon: ***«****Det startes et arbeid med å forberede grunnlag for forhandlinger om byvekstavtale med staten som skissert i saken. Dette grunnlaget presenteres for ATM-rådet i møte 17. september. ATM-utvalget vil deretter vurdere behov for videre prosesser.»*
Fylkesmannen opplyste på møtet 22. juni at staten vil utforme et mandat for statens forhandlere etter sommerferien. Fylkesmannens rolle er knyttet opp til ønske fra Kommunal- og moderniseringsdepartementet (KMD) om å koble areal tettere mot transport.

 **Føringer for byvekstavtaler**
Føringene for byvekstavtaler er forankret i Nasjonal Transportplan (NTP) 2018-2029 og NTP 2014-2023 og tolkes slik at:

* det kun er midler som er forankret i gjeldende NTP 2018–2029 som kan inngå i en byvekstavtale
* det er en forutsetning for å få byvekstavtale at byområdet har en form for brukerbetaling.

Dette innebærer at Buskerudbyen gjennom forhandlinger kan oppnå andeler av følgende potter i en byvekstavtale:

* *Belønningsmidler* (17 mrd. kr) kan brukes til tiltak som bidrar til redusert biltrafikk og styrket kollektivtrafikk, inkludert driftstiltak som for eksempel flere bussavganger
* *Programområdemidler* kan brukes til investeringer i fysiske tiltak på riksveg og jernbane
	+ Riksveg (24 mrd. kr)
		- *Tiltak for gåing og sykling*
		- *Kollektivtiltak*
	+ Jernbane (1 mrd. kr)
		- *Stasjoner og knutepunkter*

En byvekstavtale innebærer sterkere integrering av areal og transportplanlegging i avtale-området og forventes å inkludere forpliktelser til å føre en areal- og lokaliseringspolitikk som er rettet inn mot å nå nullvekstmålet.

**Aktuelle tiltak som kan inngå i byvekstavtaler**
Det tas utgangspunkt i lokalpolitisk vedtatt Buskerudbypakke 2 og Statens vegvesens byutredning der avtaleområdet for byvekstavtale er definert til kommunene Lier, Drammen, Nedre Eiker og Øvre Eiker.

Det er et stort behov for bedre tilrettelegging for sykling langs riksvegene eller riksvegrutene i avtaleområdet. Det gjelder særlig E134, E18 og rv. 35. Det er utarbeidet en Felles sykkelplan for Buskerudbyen som viser at finansieringsbehovet er i størrelsesorden 5 mrd. kr for et sammenhengende og oppgradert sykkelvegnett (uten tiltak i Kongsberg). Det er satt av midler innen Buskerudbypakke 2 til tiltak, men det er et stort behov for å finansiere ytterligere tiltak for å få til et sammenhengende godt sykkelvegnett som også omfatter riksvegansvaret (langs riksveg eller på riksvegrute). Aktuelle tiltak for prioritering er vist i Vedlegg “Oversikt over potensielle riksvegtiltak i byvekstavtale for Buskerudbyen”.

Busstrafikken i Buskerudbyen går i hovedsak ikke på riksveger, men på parallelt vegnett i Buskerudbyen. Det betyr at det er kommunene og fylkeskommunene som har hovedansvaret for infrastruktur for kollektivtrafikk på veg i vårt område. Det er prioritert midler til slike tiltak i forslag til Buskerudbypakke 2. Det er imidlertid behov for blant annet oppgradering av holdeplasser langs riksveg. Aktuelle tiltak for prioritering er vist i Vedlegg “Oversikt over potensielle riksvegtiltak i byvekstavtale for Buskerudbyen”.

Det foreslås i tillegg å bringe inn strekningsvise tiltak på jernbane og økt kjøp av togtjenester (flere avganger, lengre tog mv) inn i forhandlingene om en Byvekstavtale.

Eksempler på tiltak kan være:

* Sykkelanlegg langs riksveg; delprosjekter som har plangrunnlag og som er forankret i Felles sykkelplan for Buskerudbyen. Eksempler på aktuelle strekninger er Holmen-Strømsø (koordineres med Holmenbrua-prosjektet for å få en sammenhengende høystandardtrasé langs E18), Lier mot både Asker og Drammen (E18-korridoren) og strekningen Drammen–Mjøndalen–Hokksund i E134 korridoren og tiltak langs eksisterende rv. 35 i Hokksund.
* Kollektivtiltak i tilknytning til riksveg: Bangeløkka ekspress busstopp og utbedring av holdeplasser langs rv 35 og E134. Også innfartsparkerings-plasser med tilknytning til riksvegnettet som Heiatoppen kan bli aktuelt.
* Programområdetiltak jernbane: Aktuelle tiltak er kollektivknutepunkt Hokksund, Mjøndalen, Brakerøya og Lierstranda. I Handlingsprogram for jernbanesektoren ligger det inne omtale av tiltak på Brakerøya stasjon som følge av nytt sykehus på Brakerøya og Mjøndalen stasjon. I handlingsprogrammet står det: *“I forbindelse med forhandlinger om byvekstavtalene har Jernbanedirektoratet foreslått å prioritere utbedringstiltak på Mjøndalen stasjon”.*
* Andre tiltak på jernbane som ikke er fullfinansiert av IC-utbyggingen kan bli aktuelle å bringe inn i forhandlingene. Det kan gjelde kulvert i Baker Thoens allé, deler av nye Gulskogen stasjon og den delen av bybrua i Drammen som ikke er fullfinansiert av IC-prosjektet.
* Jernbane: Buskerudbysamarbeidet arbeider for å få til to tog i timen mellom Drammen og Hokksund. Forslag til kommunedelplan for strekningen Gulskogen-Hokksund har vært til høring og skal til politisk sluttbehandling.

Fra side 79 i Innst. 460 S (2016–2017) Innstilling fra transport- og kommunikasjonskomiteen om Nasjonal transportplan 2018–2029:
*“To tog i timen til Hokksund
Komiteen viser til behovet for utredning av kapasitetsøkende tiltak i CityLink-området. En økning i frekvens mellom Hokksund og Drammen fra ett til to tog i timen vil være et viktig tiltak for å realisere potensialet i kollektivsatsingen for Buskerudbyen. Komiteen viser til at dette skal vurderes som en del av arbeidet med kommunedelplan for Gulskogen–Hokksund, herunder om en trinnvis utbygging er mulig. Komiteen viser til at et forbedret togtilbud er et aktuelt tiltak i forhandlinger om en byvekstavtale for Buskerudbyen”.*
* Lierstranda stasjon, behov for planavklaring/planprosess for ny stasjon (jfr innspill fra Buskerudbyen til Jernbanedirektoratets handlingsprogram).

Regional areal og transportplan for Buskerudbyen 2013-2023 ble vedtatt i 2013 og ligger til grunn for Buskerudbypakke 2. Planens handlingsprogram skal ajourføres høsten 2018.

I administrativ styringsgruppes møte 15. juni 2018 kom det bl.a. følgende forslag til presiseringer:

* De statlige føringene for byvekstavtaler legges til grunn for aktuelle tiltak
* Stor enighet om at det er riktig å satse på sykkelinfrastruktur i E134-, E18- og Rv35 korridorene med hovedsykkelveg på begge sider av elva i E134 korridoren
* Tiltak som innebærer bruk av ny trafikkstyringsteknologi bør vektlegges
* Dersom det er krav til egenfinansiering fra kommuner/fylkeskommune bør dette baseres på satsingen på tiltak i eksisterende budsjetter og som bygger opp under nullvekstmålet.

I fagrådsmøte 31. august ble det bedt om en presisering av at i tråd med lokalpolitisk vedtatt Buskerudbypakke2 vil belønningsmidler i en byvekstavtale gå til å finansiere busstilbudet (drift). Det ble også foreslått å fremme en ekstrasatsing på grønn mobilitet inkl ny teknologi som et aktuelt tiltak som kan inngå i en byvekstavtale.

**Statlige forventninger**

Aktuelle statlige forventninger og tiltak i en byvekstavtale kan være:

* Revidere planer i tråd med målsettingen i byvekstavtalen med fokus på nullvekstmålet
	+ Regional plan for areal og transport Buskerudbyen
	+ Kommune(del)planer
	+ Andre planer/reguleringsplaner
* Arealpolitikk
	+ Områdeutvikling sentrum og knutepunkter
	+ Lokalisering av arbeidsplass- og besøksintensive virksomheter
	+ Lokalisering av boliger og sosial infrastruktur
* Samordnet parkeringspolitikk som bygger opp om målene
* Måleindikatorer/resultatrapportering

**Videre prosess**I henhold til brev fra SD av 16. mai 2018 er det aktuelt å starte forhandlinger om en byvekstavtale i 2018.

Forslag til videre prosess tar utgangspunkt i ATM-utvalgets vedtak i møte 22. juni: “*Det startes et arbeid med å forberede grunnlag for forhandlinger om byvekst-avtale med staten som skissert i saken. Dette grunnlaget presenteres for ATM-rådet i møte 17. september. ATM-utvalget vil deretter vurdere behov for videre prosesser.”*

ATM-utvalget ved ordførerne vil med faglig støtte fra administrativ styringsgruppe og sekretariatet gjennomføre forhandlinger med staten ved politisk ledelse i SD og KMD og med faglig støtte fra Vegdirektoratet. Forhandlingsresultatet forankres i sak til by-/kommunestyrer og fylkesting.

**Vedlegg - Oversikt over potensielle riksvegtiltak i byvekstavtale for Buskerudbyen**

«Nedenfor er en oversikt over kollektiv- og gang-/sykkeltiltak på riksveg som kan være aktuelle i framtidige byvekstavtaler. Den reelle prioriteringen av tiltak vil skje gjennom forhandlinger for i hvert enkelt byområde. Ikke alle tiltakene vil bli gjennomført.» Statens vegvesen Handlingsprogram 2018-2023, side 275

Tabellene omfatter tiltak i alle fem kommunene i Buskerudbysamarbeidet inkludert Kongsberg, i tilfelle også Kongsberg skulle kvalifisere seg for byvekstforhandlingene. Tabellene vil bli revidert slik at kun aktuelle tiltak for en byvekstavtale for avtaleområdet vil inngå.

Tegnforklaring planstatus: RPL står for reguleringsplan

**Tabell 1 Aktuelle tiltak for sykling og gåing i en byvekstavtale for Buskerudbyen. Kilde: Statens vegvesen Handlingsprogram 2018-2023, side 283**

****

**Tabell 2 Aktuelle tiltak for kollektivtrafikk og universell utforming i en byvekstavtale for Buskerudbyen. Kilde: Statens vegvesen Handlingsprogram 2018-2023, side 284**

**Vedlegg 3****Vedtatt Buskerudbypakke2 2018 Vedlegg 2: Detaljert tiltaksliste**



**Vedlegg 4**

****

Ifølge liste

Vår ref Dato
17/2061-8 11. januar 2019

 **Nasjonal transportplan 2022 – 2033: Oppdrag 1**Vi viser til vårt brev om ny modell for prosess og organisering av arbeidet med Nasjonal transportplan 2022 – 2033, som sendes parallelt med dette brevet. Samferdselsdepartementet gir med dette første deloppdrag til Avinor AS, Jernbanedirektoratet, Kystverket, Nye Veier AS og Vegdirektoratet.

**Mer infrastruktur for pengene – effektiv ressursbruk**
Handlingsrommet i norsk økonomi fremover er begrenset, jf. Perspektivmeldingen 2017 og Nasjonalbudsjettet 2019. Ved prioritering og gjennomføring av tiltak i transportsektoren må det legges vekt på samfunnsøkonomisk lønnsomhet og effektivitet. For at et investerings-prosjekt skal være aktuelt å prioritere i kommende NTP, vil det være en forutsetning at det er gjennomført en prosjektoptimerende analyse. Virksomhetene må synliggjøre og legge til grunn kostnadsbesparende løsninger og vurdere nye muligheter som ny teknologi og digitalisering gir for transportsektoren og videreutvikle infrastruktur og transportløsninger basert på nye muligheter.

Samferdselsdepartementet gir med dette oppdrag som skal besvares innen 1. oktober 2019, og en milepælsleveranse 10. juni 2019. Departementet legger til grunn at virksomhetene også etter fristen jobber kontinuerlig med å redusere kostnader og å optimalisere tiltak for å øke nytten.

***Virksomhetenes samlede ressursbruk***Hver enkelt virksomhet skal innenfor alle områder innrette ressursbruken mest mulig effektivt og skal som grunnlag for neste NTP gå kritisk gjennom ressursbruken, både for å redusere kostnader og øke nytten. Dette gjelder planlegging, store prosjekter, vurdering av utbedring vs. nyinvesteringer (ev. utbedringsstrekninger), programområdetiltak og sammensettingen av pakker der ulike tiltak vurderes i sammenheng. Like viktig er det å gå kritisk gjennom ressursbruken til drift og vedlikehold og all øvrig virksomhet. Vi ber om at hver enkelt virksomhet redegjør for hvordan kostnadene ved de ulike hovedelementene som inngår i hhv. planlegging, investeringstiltak, drift og vedlikehold og andre områder kan reduseres samtidig som hensikten med tiltakene oppnås.

Realiseringen av gevinster identifisert i jernbanereformen og områdegjennomgangen av SVV vil være et viktig utgangspunkt for arbeidet.

***Drift og vedlikehold***

Innenfor drift og vedlikehold bes virksomhetene utarbeide en plan for kostnadseffektiv ressursbruk med oversikt over hvilke tiltak som er aktuelle på enkeltområder. Dette gjelder også hvordan gode anskaffelser kan redusere kostnader. Vi ber om at det gjøres en systematisk gjennomgang av mulige kostnadsbesparelser og en samtidig vurdering av mulighetene til å øke nytten av ressursbruken. Virksomhetene bes også vurdere om det kan anslås samfunnsøkonomisk lønnsomhet av tiltak innen drift og vedlikehold. Vi ber også om at det vurderes i hvilken grad drift og vedlikeholdsoppgaver kan gjøres mer effektivt med bruk av ny teknologi, eventuelt hva som skal til for at nye og kostnadseffektive teknologiske løsninger kan tas i bruk.

***Investeringer***

For å øke lønnsomheten av investeringene er det viktig å både vurdere tiltak som øker nytten og tiltak som reduserer kostnadene. Dette innebærer mer bruk av systematisk prosjektoptimalisering for å oppnå en forbedret gjennomføring av eksisterende og fremtidige investeringsprogram i NTP. Formålet er å finne enklere og bedre løsninger som kan redusere prosjektets kostnader, gjennomføringstid, risiko og eller øker nytten/måloppnåelsen uten at dette påvirker hovedhensikten og målene for prosjektet.

Samferdselsdepartementet ber virksomhetene gjøre en systematisk optimalisering av prosjekter som er aktuelle for prioritering i kommende NTP, og for hvert prosjekt beskrive muligheten for kostnadsreduserende og/eller effektiviserende tiltak - eller alternative løsninger - samt muligheten for å øke nytten til prosjektet. Hensikten er å øke den samfunnsøkonomiske lønnsomheten. Virksomhetene skal også vurdere kostnadene ved planlegging, og hvordan disse kan reduseres samtidig som planene skal ha tilstrekkelig god kvalitet. Dersom det er krav og føringer for prosjekt som svekker samfunnsøkonomisk lønnsomhet og som virksomhetene mener det er mulig å påvirke, bør handlingsrommet for dette synliggjøres og forsøkes utnyttet.

Tiltak for effektiv ressursallokering bør ikke kun vurderes/implementeres i planleggingen av et prosjekt, men også underveis i gjennomføringsfasen. Virksomhetene bør planlegge for samfunnsøkonomisk lønnsomhet på alle stadier av prosjektene, og alltid se etter måter å redusere kostnader og øke nytten på. Samferdselsdepartementet ber virksomhetene om å foreslå opplegg for dynamisk arbeid med prosjektoptimalisering i både planlegging og gjennomføring. For eksempel vil det kunne foreslås endringer i virksomhetenes styringsstruktur for prosjektoppfølging. Mulighetsrommet for alternative løsninger på det stadiet prosjektet står må utnyttes fullt ut.

Virksomhetenes interne arbeid i tidlig fase med planlegging og utforming av nye prosjekter kan ha stor betydning for hvilke prosjekter som på sikt er aktuelle for prioritering i NTP. Det er derfor viktig at virksomhetene vurderer og vektlegger den samfunnsøkonomiske lønnsomheten på et tidlig stadium i alt utrednings- og planarbeid. I lys av dette ber vi om at virksomhetene redegjør for gjennomførte og planlagte grep for mer strategisk planlegging av investeringsporteføljen.

For å oppnå en mest mulig effektiv ressursbruk ber vi om at prosjektavgrensningen vurderes kritisk, slik at delprosjekter som på nytte- eller kostnadssiden har stor gjensidig avhengighet vurderes som ett større prosjekt. Vi ber også om at virksomhetene vurderer utbedringskonsepter opp mot nyinvesteringer på strekninger hvor det er relevant. Dersom virksomheten mener at en utbedringsstandard er god nok, er det viktig at dette kommer fram tidlig i prosessen. På noen strekninger vil det være opplagt ut fra dagens kriterier hvilken standard man skal velge, og det er nettopp derfor viktig å få fram at det er prosjekter/strekninger/områder/ tiltak hvor fleksibiliteten er større.

Vi ber videre om at det for alle prosjekter, uavhengig av planfase, gjøres en vurdering av hvorvidt nye teknologiske løsninger kan brukes slik at kostnader reduseres og nytten økes. Det må både tas høyde for ny teknologi og endring i transportadferd og transportmønster.

På bakgrunn av gjennomgangen av prosjekter skal virksomhetene gi en samlet oversikt over bearbeidede prosjekter/strekninger/pakker/konsepter som er aktuelle for prioritering. Oversikten skal vise anslag for samfunnsøkonomisk lønnsomhet, herunder vurderinger av ikke-prissatte konsekvenser og klimaeffekt. I den samfunnsøkonomiske analysen skal utslipp av klimagasser inngå som en prissatt virkning. Videre skal den inneholde en kort omtale av prosjektet, spesielt må det beskrives hvilke utfordringer det skal løse og hvordan tiltaket adresserer den identifiserte utfordringen.

Gjennomgangen skal også vurdere usikkerheten knyttet til lønnsomhetsvurderingene, blant annet av følsomheten for teknologiske endringer.

***Øvrig virksomhet***

SD ber også om at det gjøres vurderinger av i hvilken grad kostnadene til all øvrig virksomhet kan reduseres og hvordan de ulike områdene kan innrettes mest mulig hensiktsmessig for å oppnå tilstrekkelig kvalitet i alle leveranser.

**Prosess**Vi ber om at virksomhetene legger opp arbeidet slik at det kan ferdigstilles innen 1. oktober 2019. Hver enkelt virksomhet står ansvarlig for gjennomgangen av sin prosjektportefølje, herunder arbeidet med kostnadsreduksjoner og forbedring av nytten. Fordelingen av prosjektporteføljen mellom Statens vegvesen og Nye Veier AS følger av brev fra SD til disse virksomhetene 11. januar 2019.

Samferdselsdepartementet har innkalt til møte i Styringsgruppen 21. januar 2019. Videre vil det innkalles til milepælsmøte mot slutten av juni 2019, jf. skisserte milepælsleveranse 10. juni under. Virksomhetene skal der presentere resultatet av optimaliseringen, nye beregninger og vurderingene som er gjort så langt. Det vil bli lagt opp til erfaringsutveksling og eventuelt vurdering av hvilke grep som kan overføres mellom virksomhetenes arbeid for ytterligere forbedring. Det kan også avtales flere møter i styringsgruppen utover dette etter behov.

**Leveranse ved milepæl 10. juni 2019**

En gjennomgang av innhold og status for den samlede leveransen, jf. spesifiseringen nedenfor. I milepælleveransen er det imidlertid ikke forventet prosjektomtaler eller vurdering av opplegg for dynamisk arbeid med prosjektoptimalisering i planlegging og gjennomføring.

**Oppsummering, samlet leveranse 1. oktober 2019**

- En kritisk gjennomgang av ressursbruken til oppgaver i regi av etatene med forslag til tiltak for økt kostnadseffektivitet/reduserte kostnader.

- En plan for kostnadseffektiv ressursbruk innen drift og vedlikehold med oversikt over hvilke tiltak som er aktuelle på enkeltområder.

- En oversikt over resultatet av optimaliseringen av prosjekter/strekninger/pakker/konsepter som er aktuelle for prioritering. Dette inkluderer anslag for samfunnsøkonomisk lønnsomhet, herunder vurderinger av ikke-prissatte konsekvenser og klimaeffekt. Videre skal det gis en omtale av prosjektet, spesielt må det beskrives hvilke utfordringer det skal løse og hvordan tiltaket adresserer den identifiserte utfordringen.

- Forslag til opplegg for dynamisk arbeid med prosjektoptimalisering i både planlegging og gjennomføring.

- Redegjørelse for gjennomførte og planlagte grep for mer strategisk planlegging av investeringsporteføljen.

- Vurdering av utbedringskonsepter opp mot nyinvesteringer, prosjektavgrensninger og standardvalg.

- Som en del av arbeidet gjøres det vurdering av hvorvidt endrede krav/føringer og ny teknologi kan bidra til mer kostnadseffektive løsninger.

|  |  |
| --- | --- |
| Med hilsen Tore Raasok (e.f.) ekspedisjonssjef  | Jan Fredrik Lund prosjektleder  |
|

|  |
| --- |
| Adresseliste Avinor AS  |
| Jernbanedirektoratet  |
| Kystverket hovedkontoret  |
| Nye Veier AS  |
| Vegdirektoratet  |

 |  |

**Endringer i utredningsfasen for NTP 2022-2033**

Videreutvikling av NTP: Som en del av utredningsfasen er transportetatene og Avinor bedt om å vurdere hvordan NTP kan bli mer overordnet og strategisk. Gjeldende stortingsmelding (NTP 2018-2029) har stor bredde og svært varierende omtaler. Noen områder er mer strategisk omtalt, mens andre områder er svært detaljerte. I et oppdrag fra Samferdselsdepartementet våren 2018 etterlyses det en beskrivelse av en NTP som tilrettelegger for mer strategiske valg. Det foreløpige svaret fra transportetatene er en indikasjon på at utforming av Stortingsmeldingen for NTP 2022-2033 kan bli vesentlig endret.

Utvidet styringsgruppe: Som følge av etablering av Nye veier besluttet Samferdselsdepartementet våren 2018 transportetatene og Avinor å ta inn Nye veier i styringsgruppen for NTP.

**Aktuelle innspill til utredningsfasen**

**Byområdene**

Målet om at veksten i persontransporten i byområdene skal tas av kollektivtransport, sykkel og gange er et skritt på veien mot bærekraftige byer. Et tett samarbeid mellom stat, fylke og kommuner er nødvendig for å nå et slikt mål, og satsingen på byområdene i NTP 2022-2033 vil være et viktig bidrag. Det er en ambisjon at målet om økt gang- og sykkeltrafikk skal nås uten at dette fører til flere drepte og hardt skadde fotgjengere og syklister. Målet med utredningsarbeidet samt byutredningene trinn (1 og 2) skal resultere i en bystrategi som en del av plangrunnlaget til NTP 2022-2033.

Gjennom arbeidet med NTP fordeles midler til infrastrukturtiltak. I byene er det mange tiltak som til sammen bidrar til en god og attraktiv by. Noen av tiltakene styrer nasjonal transportplan over, noen styres gjennom byvekstavtaler og videre av lokale arealmyndighet, grunneiere, investorer osv. Det vesentlige er at tiltakene drar i samme retning til riktig tid. Når staten ved sine hovedvegtiltak endrer konkurranseforholdet til fordel for bil fremfor Kollektivtransport, forventes det at staten gjennom sin politikk samtidig bidrar til redusert reisetid, økt frekvens og bedre komfort på kollektivtransport/ bane slik at konkurranseforholdet bil/kollektiv ikke endres.

Transportetatene kan ikke ensidig øke kapasitet og reisetid på bil ved å bygge ut flerfelts veg inn mot de store byene og så la det være opp til byen (lokale myndigheter) å sørge for at nullvekstmålet nås.

Forventninger til utredningsfasen:

* Det forventes at utredningen gjenspeiler en helhetlig tilnærming til byområdene slik at tiltakene samlet bidrar til å nå målene om nullvekst.
* Transportetatene må samle sine virkemiddel slik at de bidrar i riktig retning.
* Staten og fylkes parkeringspolitikk for sine virksomheter kan være et kostnadseffekt
* virkemiddel til å nå nullvekstmålet. Det forventes at dette tas i bruk
* Statlige forpliktelser knyttet til lokalisering, parkering og arealbruk bør beskrives tydelig. Utredningsfasen bør beskrive tiltak for å regulere statlige arbeidsplassers parkeringspolicy for å nå nullvekstmålet.
* Vurdering av aktuelle virkemidler over for mellomstore byområder med felles bo- og arbeidsmarkeder bør beskrives.

**Teknologi**

Det er store ambisjoner iom å introdusere ny teknologi for å skape et mer effektivt helhetlig transportsystem i Norge. Status i dag er samtidig at kapasiteten i de mobile datanettverkene ikke er rustet for å håndtere datatrafikk som vil oppstå som følge av at alle transportenheter må kommunisere med hverandre på veiene i fremtiden. Utfordringen gjelder også etter innføring av 5G. Dagens lovverk knyttet til kollektivtransport er heller ikke tilrettelagt for at autonome kollektivtransportmidler kan fremføres med tilfredsstillende fart og sikkerhet.

For å øke kollektivtransportens robusthet kan det være klokt å satse på ulike energikilder for fremdrift på busstransport frem mot 2030. Det innebærer tilskuddsordninger for å øke distribusjon av hydrogen for å sikre flere ulike energiformer.

Forventinger til utredningsfasen:

* Det er nødvendig å få beskrevet konkret hvilke juridiske og økonomiske tiltak transportetatene anbefaler for at autonome kollektivtransportmidler kan fremføres med tilfredsstillende fart og sikkerhet.
* For å innfri Stortingets mål om at kollektivtrafikken i 2025 som hovedregel benytter null- eller lavutslippsteknologi eller klimanøytralt drivstoff, er det nødvendig å få på plass økonomiske rammebetingelser som sikrer dette.

**Vedlikeholdsetterslep langs fylkesveg**

Det er over flere tiår bygget seg opp et stort vedlikeholdsetterslep på eksisterende infrastruktur. Forfall langs fylkesvegene må prioriteres opp. Transportetatene anbefalte i NTP 2019-2029 vurdering av et nasjonalt program for å ta igjen forfallet langs fylkesvegene. KS har tatt til orde for et 10-årig nasjonalt vedlikeholdsprogram for fylkeskommunale veger.

Våren 2018 behandlet Transport- og kommunikasjonskomiteen et såkalt representantforslag om et statlig vedlikeholdsprogram for fylkesvegnettet. Flertallet i komiteen vedtok som følge av dette å be regjeringen om å vurdere en belønningsordning i forbindelse med NTP 2022-2033. Tanken er at fylkeskommunene etter en forpliktende plan kan søke om medfinansiering fra staten etter gitte kriterium. Komiteen vedtok også å få kartlagt de viktigste eksportveiene på fylkes -og riksveg som grunnlag for opprustning til å dekke næringslivets behov.

Forventninger til utredningsfasen:

* Det forventes at utredningen beskriver hvordan et nasjonalt program for å ta igjen forfallet langs fylkesveg kan utformes. Dette bør skje i nær dialog med fylkeskommunene og KS.